Tips Memasak Untuk Beginners

 PENULIS
myResipi

 KATEGORI
Artikel

 POSTED ON
2019-06-23 19:26:44

Ada antara korang yang baru belajar memasak? Well, mestilah lah kalau baru belajar buat banyak silap. Terlalu masin ke, manis ke, tak de rasa langsung ke. Jangan give up! Kita ada tips untuk korang faham apa yang korang buat dalam dapur.

Nak masak ni nampak macam mudah, tapi sebenarnya tak ye! Nak-nak kalau yang baru nak belajar masak tu. Kang ada yang termasin takpun takde rasa langsung. Apa pun korang jangan cepat give up!

Meh admin share tips untuk korang yang baru nak berjinak-jinak dalam bab memasak.

Jangan Pernah Takut Untuk Cuba

Foto Kredit: me.me
Paling penting, mindset kena positif ye. Untuk permulaan, korang boleh start dengan resipi yang simple. Baca resipi itu perlahan-lahan, fahamkan betul-betul, lepas itu cuba praktikkan. Of course, kalau hasilnya tak capai expectation, korang jangan give up. Cuba sampai jadi! Kita takkan jadi pandai dalam sehari. Bak kata orang putih, “Rome wasn’t built in a day”.

Banyak Observe Orang Lain

Foto Kredit: bhms.ch
Kalau ada orang lain yang tengah masak dekat dapur, korang pergilah usha dia. Tanya-tanya dia buat apa atau tips yang korang boleh cuba. Tengok dia masak apa dan cara dia masak. Lepas dah observe, cuba praktikkan sendiri.

Tengok YouTube

Foto Kredit: lifewire.com

Zaman dah maju dikk. Korang boleh je “Google” tak pun search kat Youtube. Paling mudah nak belajar masak adalah dari YouTube. Ada banyak chef selebriti yang buat video pasal memasak. So, rajin-rajinlah tengok video dan praktikkan sendiri!

Sediakan Semua Bahan & Alat Yang Diperlukan
Foto Kredit: fertileunderdog44.wikidot.com

Bila dah plan nak masak apa, korang kena sediakan dulu bahan-bahan dan alat yang diperlukan. Jangan bila dah nak masak baru gelabah nak mencari. Nak masak kena rajin plan sebelum buat.

Gunakan Bahan Segar
Foto Kredit: 123rf.com

Nak hasilkan makanan yang sedap, kena gunakan bahan yang segar. Jangan abaikan aspek ini sebab ia akan bagi kesan kat masakan korang. Bukan nak sedap je, tapi masakan korang kena sihat jugak!

Happy Cooking!
Foto Kredit: sheknows.com

Secara jujurnya, belajar memasak ini bukannya perkara yang mudah. Ia perlukan kesabaran dan kegigihan. Kita pasti akan buat silap. Biasalah, baru nak belajar kan. Tapi, yang penting kita jangan give up. Last but not least, kita kena have fun!


Tips Membina Tabiat Pemakanan Sihat

 PENULIS
myResipi

 KATEGORI
Artikel

 POSTED ON
2019-08-28 09:07:44

Bak kata orang putih, "you are what you eat", merupakan satu peringatan kepada semua orang bahawa apa-apa yang kita makan mempunyai impak yang direct kepada rupa, hidup dan produktiviti kita. Jadi, ia merupakan satu perkara yang sangat penting untk menjaga pemakanan kita. Namun begitu, berapa ramai je orang yang betul-betul ambil kisah pasal pemakanan?
Sebenarnya nak faham pasal nutrisi ni satu benda yang agak kompleks. Jadi mari kita lihat aspek-aspek paling basic dulu.
1. Rancang Pemakanan Dulu
Picture Credit: medicalnewstoday.com
Cuba luangkan sebahagian daripada hujung minggu tu untuk merancang pemakanan kita untuk masa seminggu. Dengan cara ini, korang tak perlu merosakkan diet dengan makan maggi pada lewat malam. Boleh juga luangkan masa lebih dekat rumah untuk masak makanan yang lebih sihat daripada makan luar. Perubahan rutin ini dapat menjimatkan duit.
2. Kerap Puasa
Picture Credit: bimbinganislam.com
Puasa bukanlah sesuatu yang hanya patut dilakukan waktu wajib sahaja. Faedah-faedah berpuasa ini menyebabkan ianya satu perkara yang boleh dilakukan pada bila-bila waktu. Cuba lah berpuasa dua kali seminggu seperti hari Isnin dan Khamis. Kalau itu pun susah pun tak apa. Boleh cuba puasa tiga kali sebulan (13hb, 14hb, dan 15hb) dalam kalendar bulan Islam.
3. Mulakan Hari Dengan Sarapan Berkhasiat
Picture Credit: eggs.ca
Ramai sangat yang menafikan bahawa sarapan penting untuk mulakan hari kita. Sarapan merupakan pemangkin kepada kepada tubuh badan dan minda kita. Kita perlu bersarapan dengan makanan yang dapat menguatkan otot kita seperti telur dadar. Otak kita pula perlukan karbohidrat seperti oat, muffin atau roti.
4. Buat Diari Pemakanan
Picture Credit: shinesheets.com
Gunakan handphone korang untuk merekod semua jenis makanan yang korang makan. Tulis ataupun install je apps yang boleh tolong rekod jumlah kalori yang diambil. Korang pasti terkejut atau kagum dengan jumlah makanan yang korang ambil setiap hari. Dengan adanya rekod, sekurang-kurangnya korang aware dengan apa yang diambil ke dalam perut.
5. Selalu Bawa Snek Sihat
Picture Credit: nutritiouslife.com
Kita mesti perlukan snek untuk pastikan tenaga dan semangat kekal konsisten tapi kurangkanlah makan snek masin dan manis macam kentang atau gula-gula. Cuba simpan snek macam buah atau kacang dalam beg kerja. Snek-snek macam ni dapat pastikan kita kekal fokus dan bertenaga sepanjang hari.
Tak susah nak bina tabiat makanan yang sihat. Also, tak perlu pun belanja banyak-banyak. Biarkan pemakanan simple, tapi berkhasiat. Badan kita perlukan makanan yang berkhasiat. Bukan nak kata tak boleh langsung makan "junkfood", tapi kalau nak achieve tabiat pemakanan sihat, mesti kena kurangkan. Semoga berjaya dengan tips-tips ni!


Tips Membuat Popia Sira Sambal Yang Sedap, Rangup dan Berkilat

 PENULIS
myResipi

 KATEGORI
Artikel

 POSTED ON
2020-08-12 06:00:45

Popia sira sambal merupakan antara kuih yang sentiasa menjadi kegemaran orang ramai. Kuih ini boleh didapatkan di pasar-pasar malam yang ada di sekitar perumahan. Anda juga boleh mencuba sendiri untuk membuatnya di rumah kerana bahan-bahannya mudah dan senang untuk dibuat. Namun, untuk mendapatkan popia sira sambal yang betul-betul rangup agak sukar kerana cara-caranya yang berlainan. Bagi yang lebih menyukai tekstur popia yang rangup, ini beberapa tips yang anda boleh ikuti daripada NoraFiza Kamarin.

Kredit: NoraFiza Kamarin.

Bahan-bahan inti:

1 paket kulit popia (50keping)
1 biji sengkuang (saiz sederhana)
3 biji lobak (saiz sederhana)
Udang geragau (2 sudu besar)
 Sedikit serbuk perasa

Cara-cara:

Sagat sengkuang dan lobak kepada bentuk memanjang.
Tumiskan semua bahan dalam kuali dengan sedikit minyak. Masak sehingga bahan layu.
Kemudian, toskan dan sejukkan bahan tadi dalam raga yang berlubang supaya air dari lobak dan sengkuang kering. Ini untuk memastikan kulit popia kekal rangup, berkilat dan tidak koyak.

Kredit: NoraFiza Kamarin.

Sekiranya bahan inti sudah kering dan sejuk, anda boleh mula untuk menggulung popia.

Kredit: NoraFiza Kamarin.

Pastikan anda tidak menggulung popia terlalu ketat. Elakkan juga mengisi inti terlalu banyak supaya popia tak lemau atau lembik bila sejuk.

Kredit: NoraFiza Kamarin.

Kemudian, lekatkan dengan air pada hujung gulungan supaya tak terbuka
Setelah siap menggulung semua popia, teruskan menggoreng dengan api yang sederhana sehingga kulit popia nampak garing.

Kredit: NoraFiza Kamarin.

Toskan popia goreng bagi suam-suam sejuk sebelum disira.

Bahan-bahan sambal sira:

10 tangkai cili kering
½ labu bawang putih
15 sudu besar @ 1 ½ cawan kopi gula pasir
2 sudu besar sos cili
1 sudu kecil perasa cukup rasa
2 sudu besar bijan
5 sudu besar minyak

Cara-cara:

Kisarkan cili kering bersama bawang putih yang disediakan tadi. Kemudian tumis bahan kisar sehingga pecah minyak.
Masukkan perasa cukup rasa, gula pasir, sos cili dan bijan. Kacau hingga pekat dan berbuih. Api sedang sahaja. Tidak perlu ditambah dengan air.
Lebihkan gula dari cili untuk memastikan popia kekal rangup. Tunggu sehingga tekstutnya pekat serta berbuih. Kemudian, tutup api.
Apabila sambal sudah suam, masukkan popia dan gaul sehingga rata.
Susun popia dalam dulang dan elakkan menindih popia dengan yang lain untuk mengekalkan kerangupan popia.

Dah siap! Boleh dimakan bersama seisi keluarga. Selamat mencuba!

Kredit: NoraFiza Kamarin.


Tips Menghasilkan Nasi Lemak Yang Sedap Hingga Menjilat Jari!

Sebagai orang Malaysia, nasi lemak merupakan sarapan pagi yang sangat terkenal di kalangan masyarakat kita. Nasi lemak juga mempunyai banyak cara masakannya dan pelbagai lauk yang menjadi pilihan masyarakat Malaysia. Sesetengah orang suka makan bersama ayam, paru atau pun kerang.
Kalau kita makan nasi lemak, semestinya kita mahukan nasi lemak yang sedap dan cukup rasa. Sekiranya nasi lemak tersebut lembik atau pun kering tidak cukup air pastinya ia tidak akan menjadi sedap. Jadi, jangan risau jom ikut tips dan panduan ini supaya nasi lemak korang cantik kejadiannya.

1. Rendam beras terlebih dahulu
Untuk mengelak nasi melekat di periuk nasi, selepas membasuh beras, korang perlu merendam beras di dalam air biasa selama 10 minit. Kemudian toskan dan baru lah masukkan santan.
2. Masak santan sehingga mendidih
Didihkan dahulu santan bersama daun pandan dan masak seperti biasa, dengan cara ini nasi tersebut akan menjadi menjadi lebih lemak dan sangat berbeza keenakannya.
3. Halia sebesar ibu jari
Jika inginkan nasi lemak menjadi lembut, letakkan halia yang telah dititik saiznya sebesar ibu jari.
4. Wangikan nasi
Sekiranya anda, ingin wangikan nasi, boleh masukkan serai, daun pandan, lada hitam, kulit kayu manis, hirisan bawang besar dan juga halba. Tetapi ada sesetengah orang tidak suka masukkan halba ke dalam nasi lemak kerana bau halba tersebut.
5. Masak atas dapur gas
Jika nasi lemak kelihatan mentah di dalam periuk, cepat-cepat masak atas dapur gas dengan api perlahan. Kalau masih tidak jadi jugak, pindahkan nasi itu di dalam pengukus dan kukus sehingga masak.
6. Letak majerin
Jika inginkan nasi menjadi sebiji-sebiji boleh letakkan marjerin sedikit atau pun minyak masak.
7. Campurkan secubit gula
Boleh juga campurkan secubit gula untuk kemanisan nasi lemak dan paling penting garam secukup rasa.
Sumber: Fadzidatul Fadzillah


TIPS MENGHILANGKAN BAU HANYIR IKAN

 PENULIS
myResipi

 KATEGORI
Artikel

 POSTED ON
2019-04-30 06:24:06

Selera makan kita mesti akan terbantut kalau ikan tu hanyir kan? Tak bestlah nak makan bila rasa hanyir ni. Nak makan pun jadi tak semangat.
Sebab itulah penting untuk anda cuci ikan sebaiknya supaya hilang bau hanyir. Hari ini kami akan kongsikan tips untuk anda semua!

RENDAM DALAM AIR GARAM & LIMAU KASTURI

Kebiasaanya orang akan gunakan teknik ini untuk cuci ikan air sungai sebab ikan air sungai lebih hanyir daripada ikan laut. Anda hanya perlu rendamkan ikan dalam air berisi 3-4 sudu garam bersama dengan beberapa biji limau kasturi. Bukan setakat bau hanyir, lendir dari ikan pun mudah untuk dihilangkan!

RENDAM DALAM SUSU

Buang organ dalaman ikan terlebih dahulu dan rendamkan ikan anda seketika dalam air susu. Selepas beberapa minit, anda hanya perlu cuci semula ikan seperti biasa. Ikan anda akan hilang bau hanyir itu.

PERAP DENGAN TEPUNG

Anda hanya perlu perapkan ikan dalam tepung beras ataupun tepung gandum selama 10-20 minit untuk hilangkan hanyir ikan. Selepas itu, cuci bersih ikan anda dan masak seperti biasa.

AIR BASUHAN BERAS

Air basuhan beras jangan dibuang! Cuci ikan seperti biasa menggunakan air basuhan beras tersebut. Ianya boleh menghilangkan lendir dan bau hanyir ikan.

RENDAM DENGAN AIR CUKA

Anda hanya perlu campurkan sedikit cuka dalam air dan rendamkan ikan selama beberapa minit. Selepas itu, cuci ikan dengan bersih untuk hilangkan bau cuka.

PES CAMPURAN KUNYIT, TEPUNG JAGUNG & GARAM

Anda hanya perlukan serbuk kunyit, tepung jagung dan garam. Campurkan ketiga-tiga bahan ini dan perapkan ikan dengan pes itu selama 30 minit. Anda juga boleh terus goreng ikan anda tanpa mencuci.

GUNA LEMON

Hanya titiskan sedikit jus lemon ke atas ikan. Anda boleh juga gunakan limau purut untuk teknik ini. Biarkan seketika kemudian basuh bersih.

PERAP BERSAMA HALIA

Cincang halus halia dan perapkan bersama ikan selama 30 minit. Ini akan hilangkan bau hanyir pada ikan anda.


Tips Menjimatkan Cecair Pencuci Pinggan

Kalau kita basuh pinggan, selagi pinggan itu tidak betul-betul bersih selagi itu lah kita akan menggunakan sabun. Kadangkala cecair pencuci pinggan ini sebotol hanya tahan seminggu.
Tapi sekiranya korang mengalami masalah yang sama, jangan risau kerana korang boleh cuba tips ini untuk menjimatkan cecair pencuci pinggan. Mana yang boleh jimat, kita jimatkan. Jom cuba tips jimat ini.

1. Air panas
Campurkan suku cecair pencuci pinggan di dalam air panas dan kacau hingga sebati. Sekiranya air itu sudah suam, boleh di simpan di dalam botol.
2. Garam
Masukkan setengah cawan garam tadi ke dalam air bancuhan cecair pencuci pinggan tersebut dan kacau sehingga garam larut. Tips ini dapat menjimatkan cecair pencuci pinggan dan pinggan juga lebih bersih.
Selamat mencuba!
Sumber: Nanie Ripin


Tips Menyediakan Sambal Tumis Yang Pekat, Sedap & Tahan Lama

 PENULIS
myResipi

 KATEGORI
Artikel

 POSTED ON
2020-07-24 04:32:11

Bagi mereka yang menyukai makanan pedas, sambal tumis ini pasti menjadi kegemaran untuk dimakan bersama lauk yang lain. Untuk menjadikan sambal tumis tu sedap dan tahan lama, korang cuma perlu gunakan beberapa bahan dan cara memasak yang betul je! Jom kita ikuti petua yang dikongsikan oleh Che' Nom ni.
Kredit: Keluarga

Bahan-bahan:
1. CILI KERING
Kredit: Keluarga
Rasa sambal akan jadi lebih padu kalau kita gunakan cili kering berbanding cili boh. Pemilihan cili kering ni sangat penting sebab ianya mempengaruhi warna dan rasa sambal tumis. Cili kering yang licin dan berkilat adalah lebih pedas daripada cili kering yang berkedut dan kerinting. Haa yang ini terpulang mengikut citarasa masing-masing sama ada nak buat tahap kepedasan sambal tu macam mana.
2. BAWANG
Kredit: Bukanaku
Bawang besar, bawang merah dan bawang putih ni digunakan sebagai bahan utama untuk dikisar bersama cili kering. Bahan menumis pula cuma perlukan bawang besar je.
3. BELACAN
Kredit: New Malaysian Kitchen
Belacan ni penting untuk digunakan sebagai bahan penyedap tambahan di dalam sambal tumis.
4. AIR ASAM JAWA
Kredit: DatinHepi
Sambal tumis ni tak akan complete kalau kita tak masukkan elemen masam di dalam sambalnya. Kalau tak ada asam jawa, jangan risau! Ganti je dengan asam keping, yang penting kena ada rasa masam-masamnya tu.

Cara-cara:

BUANG BIJI DAN REBUS
Gunting cili kering dan buang bijinya. Kemudia, rebus cili di dalam air sehingga mendidih kemudian tapiskan air untuk mengurangkan rasa ketajaman pedas cili, Ini juga untuk menjadikan sambal tahan lebih lama.

TUMIS DENGAN MINYAK YANG CUKUP
Sambal harus ditumis di dalam kuantiti minyak yang banyak supaya cili masak dengan elok.

MASAK HINGGA PECAH MINYAK
Cara nak tahu sama ada dah pecah minyak atau belum adalah apabila sambal dan minyak sudah terapung dan terpisah di bahagian tepinya. Warna sambal pun akan bertukar menjadi sedikit gelap. Kalau rasa kuah sambal tu agak kering, bolehlah  tambah sedikit air untuk elakkan kuah sambal hangit.

Haa mudah kan? Boleh lah korang cuba nanti!


Tips Mudah Goreng Ayam Guna Air Fryer

Zaman sekarang hampir di setiap rumah mempunyai air fryer kerana ia sangat memudahkan untuk semua orang memasak, malah ia adalah salah tu cara untuk membuatkan sesuatu makanan itu lebih sihat kerana ia tidak memerlukan kuantiti minyak yang banyak.
Kadangkala sebelum kita masak ayam di dalam air fryer ada masanya ia masak dengan sempurna tetapi ada juga yang tidak masak dengan baik, seperti ayam tersebut menjadi kejung dan masih beku di dalamnya. Jom cuba tips ini.
1. Guna suhu rendah
Sekiranya anda ingin memasak ayam di dalam air fryer, pada awalnya anda perlu membakar dengan suhu yang rendah dalam 110-130 darjah selama 15 minit. Kemudian terbalikkan ayam tersebut dan masak dengan suhu yang lebih tinggi dalam 160-180 darjah untung menggaringkan permukaan ayam selama 5-7 minit.
2. Guna loyang
Masukkan ayam di dalam loyang dan masak ayam seperti biasa. Suhu tidak perlu diubah. Pastikan sapu sedikit minyak pada permukaan ayam. Cara seperti ini akan membuatkan ayam itu lebih juicy.

Selamat mencuba!
Sumber:Khairunnisa Mohd Malek


Tips Mudah Kopek Kerang, Supaya Isi Tidak Hancur & Kekal Cantik

Bertahun-tahun kopek kerang mesti isi melekat dekat cengkerang dia”

Siapa yang rajin ke dapur mesti tahu betapa rumitnya nak kopek kerang, ada masanya mudah sahaja nak kopek bagi keluar isi dan kadangkala isinya melekat pada cengkerang. Bila isi dah melekat pada cengkerang nanti mula lah isinya hancur dan nak masak pula nanti tak cantik.
Sebenarnya nak kopek kerang pun ada caranya tersendiri, jom cuba tips mudah kopek kerang ini mesti cantik je isi kerangnya.

1. Rebus kerang
Pastikan korang cuci kerang dengan bersih, cuci segala lumut dan kekotorang yang melekat di cengkerang kerang tersebut, didihkan air seketika dan rebuskan kerang selama 30 saat.
2. Letak di dalam air sejuk
Selepas sudah gaulkan kerang di dalam air yang mendidih tadi, angkat kerang tersebut lalu letakkannya di dalam air sejuk atau pun air paip. Ini adalah salah satu cara untuk menghentikan proses masak kerang tadi, supaya isinya tidak kecut. Selepas itu, kupas kerang seperti biasa, isi kerang tidak akan melekat lagi pada cengkerangnya.
Sumber: Puan Shafiqa


Tips Mudah Simpan Buah Limau Kasturi, ‘Confirm’ Tahan Lama!

 PENULIS
myResipi

 KATEGORI
Artikel

 POSTED ON
2020-09-14 08:17:10

Kebiasaannya buah limau kasturi dijual secara timbang kilo atau dibungkus siap-siap bagi memudahkan pelanggan. Tetapi yang menjadi masalah apabila kita hanya ingin menggunakannya sedikit dan selebihnya pasti akan jadi kering dan busuk jika simpan terlalu lama. Apa kata korang cuba tips dari Siti Fatimah Abas Siti Fatimah Abas untuk kekalkan kesegaran buah limau kasturi ini supaya tahan lebih lama! Barulah tak membazir!

Kredit: Siti Fatimah Abas

Bahan-bahan:

Pisau
Penapis kopi
Bekas kiub ais
Cawan

Cara-caranya:

Mula-mula basuh kesemua limau yang dibeli sehingga bersih. Kemudian, potong dua semuanya supaya lebih mudah untuk diperah.

Kredit: Siti Fatimah Abas

Gunakan penapis kopi untuk memerah limau supaya tidak bercampur dengan serpihan-serpihan limau.

Kredit: Siti Fatimah Abas

Kemudian, perah sehingga dapat secawan penuh seperti dalam gambar.

Kredit: Siti Fatimah Abas

Selepas itu, tuangkan air perahan limau tadi ke dalam bekas kiub ais.

Kredit: Siti Fatimah Abas

Simpankan ke dalam peti sejuk semalam supaya air perahan limau ini betul-betul beku.

Kredit: Siti Fatimah Abas

Gunakan ais kiub limau ini bila ingin diperlukan.

Kredit: Siti Fatimah Abas

Siap! Mudah sahaja kan? Korang pun dah tak perlu susah susah memerah limau ni untuk masakan, hanya tinggal masukkan saja 2 ke 3 ketul saja. Selain itu, korang juga boleh gunakan kiub ais limau ini untuk membuat the o limau juga. Selamat mencuba!

Kredit: Siti Fatimah Abas


Tips Mudah Simpan Cili Kisar Tahan Lebih Lama Supaya Tidak Berkulat

Bila kisar cili dengan air sahaja, kadangkala cili kisar tu tak tahan lama pun sekejap je dah berkulat”
Orang Malaysia memang tak sah la kan kalau makanan tak pedas, jadi hampir di setiap rumah wajib ada stok cili kisar untuk dimasak. Bila dah kisar cili dalam kuantiti yang banyak pun ada caranya supaya cili tersebut tahan lebih lama senanglah mak-mak nak masak nanti kan.
Jom cuba tips mudah nak simpan cili kisar supaya tahan lebih lama.

1. Sediakan cili kering dan beberapa ulas bawang putih
Sebelum nak rebus cili kering tersebut, korang kena gunting-guntingkan cili supaya senang biji-bijinya terkeluar semasa direbus.
Jadi, rebuskan cili kering yang sudah digunting bersama lebih kurang 5 ulas bawang putih.
2. Guna minyak masak
Untuk mengisar cili kering, korang digalakkan untuk menggunakan minyak masak. Guna minyak apa-apa pun boleh supaya cili tahan lebih lama. Tidak digalakkan untuk menggunakan air.
Korang perlu agak-agak berapa banyak minyak yang perlu diletak, asalkan cili itu boleh dikisar.
3. Bekas kedap udara
Selepas selesai mengisar cili tersebut, anda perlu simpan di dalam bekas kedap udara supaya ianya tahan lebih lama.
Jangan lupa simpan di dalam peti ais, cara ini kebiasaannya membuat cili kisar anda tahan lama dan tidak berkulat dalam 3 minggu.
Sumber: Safika Sadali


Tips Paling Senang Untuk Cuci Microwave & Sentiasa Berbau Harum

Setiap rumah pasti wajib ada microwave ni kan? Senang bila nak panaskan makanan dan lauk pauk tanpa perlu menggunakan dapur gas.
Tapi ramai yang ambil mudah dengan tidak mencuci microwave selepas digunakan. Tahukah anda, ia boleh menjadi tempat bakteria berkumpul dan boleh menyebabkan pencemaran makanan.
Maklumkan, microwave pasti akan menjadi kotor kerana percikan makanan ketika ia sedang dipanaskan. Oleh sebab itulah perkakas elektrik ini perlu sentiasa dicuci sekurangnya seminggu sekali.
TIPS PALING SENANG CUCI MICROWAVE
Cara-caranya:

Ambil mangkuk isi air separuh.
Letak lemon sebiji. Perah jus dan hirisan lemon.
Masuk microwave dan panaskan selama 5 minit.
Tunggu 2 minit sebelum buka sebab tak nak bagi wap air dia keluar.
Lap microwave dengan kain bersih. Bau pun harum semerbak lemon gitu.

Kredit: @nawalhudaa


TIPS PEMILIHAN BENDI YANG BETUL

 PENULIS
myResipi

 KATEGORI
Artikel

 POSTED ON
2019-04-05 07:27:30

Pernah tak nak beli bendi tapi tak tau macam mana cara nak pilih bendi? Selalunya mesti dapat bendi yang tua & tak sedap untuk dimakan. Ok harini kami nak share tips untuk pilih bendi yang lebih muda & sedap.

Tips dia adalah anda perlu lihat sahaja pada tangkai bendi. Tangkai muda tidak akan ada lubang manakala tangkai yang tua akan kelihatan berlubang. Semakin besar lubang pada tangkai tersebut, semakin tua lah bendi tu.
Tips yang kedua ialah dengan hujung bendi, di permukaan atas tajam sehingga dia patah. Bendi yang muda, hujungnya mudah untuk dipatahkan.


Tips Penting Untuk Pengguna Air Fryer, Supaya Tahan Lama & Menjamin Keselamatan!

Memandangkan ramai yang mempunyai air fryer di rumah tetapi korang tahu tak cara yang betul untuk menggunakannya supaya keselamatan korang terjamin dan air fryer dapat tahan lama?
Ada beberapa cara yang korang perlu dan tidak perlu buat sekiranya korang mahu ia tahan lama. Jom cuba tips penting menggunakan air fryer.
1. Tidak perlu basuh pada bahagian atas
Bahagian atas air fryer tersebut tidak boleh dibasuh secara terus dengan menggunakan air kerana ia mempunyai coil di bahagian tersebut. Pastikan air fryer sudah sejuk dan wayar telah dicabut baru boleh di lap menggunakan span dan air suam.
Berus coil  dengan berus lembut yang fleksibel untuk menghilangkan kotoran dan lapkannya bersama kain.
2. Pastikan punca elektrik sesuai dengan voltan kuasa
Jangan pasankan alatan-alatan elektrik yang berkuasa tinggi pada soket yang sama sekaligus sebab ia boleh menyebabkan berlakunya litar pintas.
3. Letak di tempat yang stabil
Letakkan air fryer di tempat yang stabil dan mempunyai ruang di bahagian eksos air fryer untuk mengeluarkan udara panas. Pastikan wayar tidak menyentuh permukaan air fryer yang panas itu.
4. Tidak boleh tuang minyak penuh
Jangan tuang minyak penuh di dalam bakul untuk menggoreng makanan. Ia akan mengeluarkan asap panas dan akan terbakar. Jika perlu, sembur atau gaul sahaja bersama minyak.
5. Jangan curah air
Jangan curah air dan rendam unit utama air fryer di dalam air kerana komponen elektriknya akan menyebabkan litar pintas.
Selamat mencuba!
Sumber:Ilya Ilywan


Tips & Petua Mudah Halau Semut Dalam Gula, Hanya Letak ‘1 Bahan’ Dapur Ini

Geram kan bila tengok bekas gula dimasuki semut. Padahal bekas dah cukup rapat dan ketat. Kadang-kadang, pek gula yang baru dibeli dan belum dibuka pun boleh dimasuki semut.
BOLEH KE MAKAN GULA YANG DIMASUKI kiSEMUT?
Menurut buku 501 Persoalan Fikah Wanita oleh Zawiah Hassan, gula yang dimasuki semut masih suci. Cuma, kita perlulah membuang semut-semut itu terlebih dahulu.

Dari sudut kesihatan pula, ia bergantung kepada kuantiti dan jenis semut yang menghurung gula tersebut. Kebanyakan jenis semut tidak memudaratkan kerana ia adalah haiwan yang tidak berdarah. Malah sesetengah budaya mengamalkan tabiat memakan semut sebagai snek. (*Tapi, dalam Islam kita tak boleh makan semut kecuali tak sengaja.)
Maka, sekiranya semut tidak terlalu banyak, bolehlah diusahakan untuk memisahkannya agar gula tersebut masih boleh digunakan. Mari cuba tips dan petua halau semut dalam bekas gula yang mudah dan berkesan ini.

PETUA MUDAH HALAU SEMUT DALAM GULA

Cara-caranya:
1. Letak beberapa batang kulit kayu manis. (Semut tak suka bau kulit kayu manis ni, laju dia lari ajak geng)

2.Selepas 1 jam semut semut tadi hilang dari radar. Selamat mencuba!

Kredit: Ameera
Baca juga: Pakar Kongsi Petua Kurangkan Batuk Yang Berlarutan, Boleh Cuba Kala ‘Musim Demam’ Ni


Tips Pilih Buah Durian Supaya Dapat Isi Yang Lemak, Cantik & Sedap. Barulah Berbaloi Kalau Beli!

Sedapnya kalau dapat makan pulut bersama durian dan gula nise”

Memandangkan sekarang sudah masuk musim durian dan sudah mula ramai peniaga menjual durian, harini kita kongsikan tips beli durian supaya anda tidak menyesal membeli durian. Ramai tidak tahu cara yang betul pilih durian, selalunya orang akan bau sahaja dari kulitnya untuk menandakan bahawa durian itu elok.
Tetapi sebenarnya ada banyak cari lagi yang boleh digunakan untuk memilih durian. Jom cuba 4 tips berguna ini semasa memilih durian.

1. Lihat kulit durian
Cuba elakkan membeli kulit durian yang sudah merekah sehingga ke isi. Kebiasaannya kulit durian yang sudah merekah ini mempunyai isi durian yang sudah masam.

2. Bau
Selain itu, anda boleh bau durian tersebut dari luar. Tetapi tak semua orang mahir dengan membau sahaja durian tersebut kerana anda tak akan pasti bagaimana isinya di dalam sama ada elok atau pun tidak.
3. Lihat garisan pada kulit durian
Dari garisan kulit durian itu, kita boleh mengagak buah tu banyak isi atau pun tidak, nanti tidak adalah ralat sangat nanti terbeli banyak kulit dari isi.
4. Lihat dari tangkai durian
Jika nak tau ketebalan isi durian itu anda kena tengok tangkai buah durian, potong (cross section) tangkai, tengok jarak antara bulatan dalam dengan bulatan luar. Kalau jarak jauh makna isi tebal kalau jarak dekat bermakna isinya nipis.

Sumber: Alimi Mikayla


Tips Pilih Butter Yang Sesuai Untuk ‘Membaking’, Bukan Tengok Harga Mahal Atau Murah

Buat mereka yang baru belajar ‘membaking’, benda yang kita kena belajar adalah perkara paling asas iaitu bahan-bahannya. Salah satu perkara asas itu adalah perlu tahu tips pilih butter atau mentega yang ada jenisnya yang tersendiri.
Menerusi perkongsian oleh Amirul Kalif Syde ini, sememangya dapat membantu anda yang baru berjinak-jinak dalam belajar membuat kek dan kuih muih.
Beliau ada menerangkan jenis-jenis mentega yang kita harus faham supaya kek yang dihasilkan menjadi elok dan sedap. Berikut merupakan perkongsiannya yang dipetik dari laman sosial Twitter.
Jangan gembira sangat kalau tengok harga murah
Untuk yang masih belum tahu atau yang baru berjinak jinak dalam dunia baking/pastry, janganlah korang happy dulu bila tengok benda ni murah, sebab ini mungkin bukan apa yang korang perlukan.

Apabila ada resipi menggunakan butter, ini bukan pilihan yang terbaik. Kita ada banyak jenis butter seperti normal butter (salted/unsalted) / clarified butter (ghee) dan lain-lain.

Dan korang kena tahu, yang dua butter dekat atas ni bukanlah PURE BUTTER atau pun memang bukan butter langsung, tapi lebih kepada margerin.
Yang ni adalah bahan-bahan dalam BUTTERCUP ‘butter’ tu. Bahan utama dia adalah palm oil yang menunjukkan bahawa ini bukan mentega tetapi marjerin.

Butter ‘sebenar’ diperbuat daripada lemak tenusu
Sebuah butter hanyalah butter apabila ianya diperbuat daripada lemak tenusu, pada kadar sekurangnya 80% tenusu. Bawah daripada itu, ia adalah marjerin atau pun campuran butter-marjerin.
Ada yang kata, buttercup tu sedap je rasa dia memang macam butter. Yes, fragrance, aroma, tekstur memang macam butter. Cuma kalau baking, kita akan dapat lihat & rasa perbezaan yang ketara pada kek kita tu.
Butter sebenar lagi mahal
Maka sebab itulah kenapa harga buttercup/farmcow dan sekutu dengannya ni boleh didapati dengan harga yang sangat murah dalam Rm 3.50 – Rm 5 dan butter macam tatura, anchor, emborg rm 9.00 malah ada yang cecah belasan ringgit per 250 gram.
Tinggi kualiti butter, tinggi jugak lah kualiti pastry
Jadi jangan lah hairan kenapa orang sanggup beli butter yang ‘mahal’ tu dari beli butter yang murah kerana mereka itu tahu apa yang anda mungkin tidak tahu.
Ingat, dalam pastry ni salah satu strength utama adalah butter. Tinggi kualiti butter, tinggi jugak lah kualiti pastry.
Lepasni kalau ada yang claim cakap “cake ni memang sedap, kita pakai butter mahal, buttercup tau”, korang bolehlah perlahan lahan beredar dari situ atau kalau korang kejam, ambil kek tu dan tempek pada muka beliau di atas baseless claimed tersebut.
Tapi janganlah terus benci atau boikot buttercup/farm cow dll ni pula
Buttercup/farm cow boleh je guna ikut kesesuaian. Contohnya sesetengah kuih raya seperti tart nenas/semprit takde masalah pun nak guna buttercup sebab kurang rasa tenusu.
Jangan lepasni makan roti sapu anchor dahlah.
Ni ada references sikit untuk korang supaya mudah ingat atau bantu untuk bezakan.
Tips pilih butter & cara bezakan butter dan marjerin

Tengok harga
Tengok bahan kandungan (ingredients)

Jangan main tembak je beli.
Contoh non-Pure Butter

Buttercup
FarmCows
TwinCows

Contoh Pure Butter

Anchor Tatura
SCS
Emborg
Golden Churn
Western Star
Philadelphia
Kerrygold

Semua ni selalunya ada dekat baking store malaysia & supermarket malaysia. Benda macam butter, whip cream, cream cheese ni kalau boleh beli lah dekat baking store je sebab harga yang jauh lebih mura. Supermarket tu pilihan terakhir lah kalau dah takde sangat.
Kredit: Amirul Kalif Syde


Tips Pilih Ikan Segar Dan Cara Siang Ikan

PENULISmyResipi
KATEGORITips & Petua
POSTED ON2020-11-25
Kadang-kadang kalau beli ikan di pasar tu, mesti suruh penjual ikan tu siang ikan siap-siap. Memang boleh, tapi apa salahnya kalau kita siang ikan yang kita beli tu sendiri, lebih bersih dan meyakinkan. Jom kita belajar tips untuk memilih ikan segar dan cara siang ikan!
Sebelum belajar cara siang ikan, kita perlu tahu serba sedikit tips untuk memilih ikan yang segar.
Bahan-bahan
Papan Pemotong
Pisau
Ikan

Cara-caraTips pilih ikan segar

Perhatikan mata ikan.
Periksa insang.
Perhatikan sisik ikan.
Rasa tekstur ikan.

Cara siang ikan

Buang sisik ikan.
Potong bahagian perut ikan.
Keluarkan organ-organ ikan.
Bersihkan kotoran selebihnya.
Bilas ikan.


Tips Pilih Ketam Berisi & Penuh Telur, Baru Berbaloi Beli!

Nak tahu tips pilih ketam berisi?
Ketam merupakan salah satu makanan laut yang menjadi kegemaran ramai. Pelbagai masakan enak boleh dibuat menggunakan ketam. Tapi paling spoil mood bila isi ketam sedikit, beli punyalah mahal. Memang tak puas makan la jawabnya.
Ada tips untuk pilih ketam sebelum membeli yang ramai tak tahu. Barulah puas bila makan bila isi penuh. Seorang pengguna Facebook, Dr Rizal Abu Bakar ada berkongsikan tips untuk memilih ketam yang mempunyai isi penuh dan banyak telur. Ikuti perkongsiannya di bawah.
Cara Pilih Ketam Yang Berisi
Nak masak lemak cili padi. Atau masak lemak nanas mestilah kena guna ketam gemuk berisi. Kalau ada telur lagi padu. Jangan cengkerang je sado, isi dalam lohong.
Ketam ni sumber protein tanpa lemak. Kaya vitamin B12 untuk sel darah merah dan sel saraf. Sumber fosforus untuk tulang kuat.
Macam mana tips pilih ketam berisi?
1. Pilih ketam betina berat. Ketam betina ni bulat. Sepit pendek.
2. Elak beli yang ringan. Bila tekan macam berlohong.
3. Ketam betina punyai segi tiga besar pada bawah perut.

4. Ketam jantan ada segi tiga kecil dan runcing.
Petua Pilih Ketam Segar
Ini juga petua untuk tahu sama ada ketam ni fresh atau tak.
Tengok warna cengkerang. Kalau ketam bunga, pastikan warna kebiruan. Segi tiga bawah perut ketam mesti melekap. Bukan terkopek.
Ketam pula kena cukup sifat. Tak angkat lagi sepit dah tercabut. Itu tandanya ketam lama. Bau pun kenalah bau air laut. Bukan hanyir semacam.
Okay dah beli ketam, boleh lah masak lemak cili api!

Sumber: Dr Rizal Abu Bakar
Baca juga: Ketam Sweet & Sour Chinese Style, Resipi Terakhir Siti Sarah Buat Peminat


Tips Rebus Telur Supaya Mudah Dikupas & Hasilnya Memang Terbaik!

PENULISnajahnurul
KATEGORIArtikel
POSTED ON2021-01-26
Memang tak dapat dinafikan, telur ayam merupakan salah satu nikmat makanan, Hal ini kerana, dengan telur je kita boleh masak pelbagai menu. Tapi setiap kali kalau nak kupas kulit telur rebus, mesti bahagian putih telur kelihatan menggerutu dan nampak tak cantik kan? Kalau korang nak tahu, sebenarnya ada petua bagaimana untuk merebus telur supaya ianya mudah dikupas, pasti kejadiannya tidak ada cacat cela dan licin! Jom ikut tips yang dikongsikan oleh Azizah Ajis di Facebook!
BAHAN – BAHAN

Telur
Asam Keping
Air secukupnya

CARA-CARA

Masak air sehingga mendidih.
Letakkan telur bersama asam keping.
Selepas selesai direbus, lalukan telur pada air yang mengalir.

TIPS TAMBAHAN
Sekiranya tidak mahu menggunakan asam keping. Boleh juga gantikan dengan garam.


Tips Mudah Rebus Telur Tanpa Air Menggunakan Rice Cooker

Sebelum ni seperti yang kita tahu kalau rebus telur je mesti guna air yang banyak. Apakah ada cara untuk kita merebus telur tanpa menggunakan air?
Walaupun kita nak rebus dengan kuantiti yang banyak tapi kita jangan risau ada solusi untuk kita berjimat air dan tenaga.

Tips Rebus Telur Dengan Mudah
Tips ni hanya memerlukan masa 5 minit dan telur itu masak elok tanpa cacat cela, pecah dan lain-lain.

Basuh telur itu dulu ya.
Lapik rice cooker menggunakan 2 helai tisu.
Renjis air bagi tisu lembab.
Kemudian susun telur.
Biar button naik sendiri.
Biarkan sekejap baru bukak tutup periuk dan boleh sejukkan sebelum dikupas.

Dah siap! Anda boleh dapat hasil yang lawa walaupun menggunakan rice cooker sahaja. Selamat mencuba.
Kredit: Rozzana Junid
Baca juga:


Tips & Resepi Pulut Kuning Kelantan Yang Sedap, Pasti Menjilat Jari!

 PENULIS
myResipi

 KATEGORI
Artikel

 POSTED ON
2020-11-30 15:53:31

Pulut kuning memang sedap dimakan dengan rendang ayam atau daging mahupun kuah kari. Selalunya pulut kuning disediakan pada majlis kenduri kendara, majlis hari lahir, khatam Al-Quran, majlis kesyukuran dan sebagainya. Cara memasaknya juga sangat mudah. Jadi mari kita cuba resepi Pulut Kuning Kelantan yang dikongsikan oleh Ismi Aishah di kumpulan Resepi Masakan Ringkas. Menurutnya, rahsia untuk menjadikan pulut itu sedap adalah dengan menggunakan sudip kayu untuk arung pulut. Nak tahu betul ke tak? Jom kita cuba!

Kredit: Ismi Aishah

Bahan-bahan:

Beras pulut  -1 kg
Santan pekat -1 1/2 cawan
Garam kasar – 1 sudu besar
Gula – 2 sudu gula besar
Bahan sampingan – pewarna kuning telur, serbuk kunyit 1 sudu kecil & asam keping/gelugur 2 keping.

Kredit: Ismi Aishah

Cara-cara:
1) Basuh sampai bersih pulut dan rendam semalaman bersama kunyit, pewarna dan asam keping.
2) Kukus pulut selama 30 minit. Boleh buka dan kacau balikkan supaya pulut masak sekata. Letak daun pandan untuk aroma yang wangi.
3) Kacau garam dan gula bersama santan sampai larut (boleh rasa dulu santan ikut selera masing-masing nak macam mana). Kemudian masukkan dalam pulut yang baru diangkat. Kacau/Arung pulut guna sudip sampai rata.
4) Masukkan balik pulut dalam kukusan dan kukus dalam 15 minit lagi.
5) Boleh lah masuk dalam loyang atau acuan ikut gaya masing-masing. Siap. Pulut masih lembut walaupun dah sejuk.

Kredit: Ismi Aishah

Kredit: Ismi Aishah

Selamat Mencuba
Kredit: Ismi Aishah


Tips & Resipi Sotong Goreng Tepung Rangup Di Luar, Lembut Di Dalam

Sotong goreng tepung telah menjadi kegemaran ramai terutamnya bila kita makan dekat kedai tomyam. Kalau tak betul bancuhan dia mesti tak jadi sotong tu.
Untuk yang nak dapat hasil rangup dan lembut, korang mesti ikut step yang dikongsi oleh Atirah Abdullah Shah Aimin ni. Lepas ni dah tak cari resipi lain setiap kali nak goreng sotong.
Resipi Sotong Goreng Tepung Rangup Dan Lembut
Bahan A:

Sekilo sotong segar
1 biji telur gred A
Maggi cukup rasa (secukupnya)
Serbuk lada putih (1 sudu kecil)

Bersihkan sotong dan toskan (wajib) supaya sotong tidak terlalu mengandungi air. Gaulkan sotong bersama bahan-bahan A yang lain.
Bahan B:

2 senduk besar tepung serbaguna (bestari, adabi, kentucky)
3 sudu besar tepung beras
1 sudu besar tepung jagung

Kacau rata bahan B
Panaskan minyak di atas kuali (minyak mesti banyak)
Ambil sedikit sotong satu persatu dan salutkan bersama Bahan B.
Masukkan sotong ke dalam kuali yang dipanaskan tadi dan goreng dengan api yang sederhana.
Goreng sehingga berwarna ‘golden brown’.

Tips! Sotong tidak boleh digaulkan bersama tepung terlalu awal sebelum dimasukkan ke dalam minyak panas.
Ulang langkah menyalut sotong dengan tepung sehingga kesemua sotong siap digoreng. Selamat mencuba!

Baca juga:
Resipi Sotong Kung Pao, Ala-Ala Masakan Cina Yang Mudah & Lazat


Tips Simpan Cendawan Agar ‘Fresh’ Seperti Baru Beli, Mudahnya!

 PENULIS
myResipi

 KATEGORI
Artikel

 POSTED ON
2020-09-07 07:37:16

Sebut sahaja tentang sayur cendawan, macam-macam sajian enak yang boleh dihasilkan terlintas dalam fikiran. Cendawan ini biasanya enak jika dbuat cendawan goreng tepung, sup cendawan dan banyak lagi! Namun, para penggemar cendawan ini pastu sudah faham dengan penyimpanannya yang agak rumit. Cendawan tidak dapat disimpan lama di dalam peti sejuk kerana ia akan cepat lembik, kurang segar dan kurang enak apabila dimasak. Jangan risau, ikuti perkongsian daripada Rasa tentang cara mudah untuk memanjangkan tempoh kesegaran cendawan.

Kredit: Medical News Today

ELAK TERKENA AIR

Kredit: Rustic Plate

Bagi memastikan cendawan kekal segar dan tdak lembik, perkara yang paling penting adalah dengan mengelak cendawan dari terkena air. Ini kerana air akan menyebabkan cendawan bernafas sekaligus menjadikanya cepat lembik dan busuk. Anda cuma perlu membasuh cendawan apabila hendak memasaknya sahaja. Pastikan anda mengikut langkah penyimpanan yang betul seperti di bawah:

Bahan-bahan:

Cendawan segar
Tisu dapur
Kertas surat khabar

Cara-caranya:

Selepas anda pulang dari membeli cendawan di pasar, keluarkan kesemua cendawan dari bungkusannya. Pastikan ia tidak terkena air.

Kemudian, ambil tisu dan tindankan diatas kertas surat khabar lama.

Letak cendawan tadi di atas lapisan tisu dan surat khabar lama dan bungkus dengan kemas. Selain surat khabar, anda boleh juga menyimpan cendawan di dalam beg kertas atau bekas yang mampu menyerap kelembapan.

Kemudian, simpankan di dalam peti sejuk di bahagian sayur-sayuran.

Siap! Anda akan lihat hasilnya selepas seminggu, cendawan masih kelihatan segar dn tidak lembik! Jadi, anda tidak perlu risau lagi untuk memasak cendawan yang enak dan lazat dimakan. Semoga petua ini bermanfaat untuk semua. Selamat mencuba!

Kredit: Rasa


Tips Simpan Cili Supaya Tahan Lama, 8 Bulan Pun Masih Segar

Simpan cili dalam botol boleh tahan 8 bulan, betul ke? Tak pernah dengar lagi kan.
Cili memang wajib ada di dapur kita kerana boleh kata setiap hari digunakan dalam masakan. Biasanya kita akan terus beli dalam jumlah yang banyak. Tapi bila dah beli banyak dan simpan lama dalam peti sejuk, cili mula buruk dan busuk.
Sayang dan rugi sebab cili agak mahal harganya. Disebabkan itu macam-macam cara dan tip dikongsi untuk memastikan cili ini boleh disimpan lama.
Selain simpan dalam bekas yang dialas tisu atau letak bawang putih ini, ada satu lagi kaedah yang lagi berkesan supaya cili kekal segar dalam tempoh yang lama. 8 bulan pun masih elok lagi. Tip ini dikongsi oleh Puan Haslinda.
TIP SIMPAN CILI, 8 BULAN PUN MASIH SEGAR
“Jiran berkebun tuai berkilo kilo cili besar. Dia beri saya cili bulan Januari. Saya letak dalam botol mineral dan simpan dalam peti sejuk. Sekarang dah hampir 8 bulan, semuanya masih segar.”

Selain cili besar, cara ini juga boleh digunakan untuk menyimpan cili api. Ini langkah yang perlu dilakukan untuk:
1. Basuh dan tos cili supaya kering.
2. Sediakan botol mineral kosong kemudian masukkan cili tadi di dalamnya. Tak perlu buang tangkai.
3. Selepas masukkan cili, tutup botol dengan penutup.
4. Simpan botol berisi cili dalam peti sejuk di ruang letak sayur.
Selain cili tahan lama, boleh juga guna semula botol mineral.
Kredit: Has Linda
Baca juga: Cara Paling Mudah Buat Stok Cili Kisar. Tak Perlu Potong, Buang Biji Atau Rebus!


Keringkan, Simpan Dalam Botol. Daun Kari Tahan Lama Sampai Berbulan-Bulan! Bau Kekal Sama

Setiap kali beli daun kari, pasti banyak bakinya. Maklumlah, bila masak guna sikit saja. Nak beli sikit tak boleh sebab memang dijual dalam kuantiti yang banyak.
Lambat laun, daun kari akan menjadi kering dan akhirnya terbuang bergitu sahaja.
Selepas ini apa kata jom ikut cara simpan ini supaya dapat tahan lama dan tidak rosak seperti yang dikongsikan oleh Emma Zam di bawah. Baru tak membazir!
Tips Simpan Daun Kari Tahan Lama Sampai Berbulan-Bulan
Ikut cara ini:
1. Jemur daun kari sehingga kering.

2. Bila dah kering, simpan daun kari ke dalam balang.

3. Bila nak masak, tinggal cekup saja. Bau kekal sama.
Tips tambahan:

Cuci bersih daun kari terlebih dahulu sebelum dikeringkan.
Boleh simpan dalam freezer untuk tahan lebih lama.

Sumber: Emma Zam
Baca juga: Petua Simpan Tauhu Supaya Tahan Lama & Tidak Cepat Masam


Tips Simpan Durian Supaya Tahan Lama, Setahun Pun Elok Lagi

Siapa ‘hantu’ durian tu kalau ada bajet, boleh beli durian lebih dan simpan durian tersebut dalam freezer. Bila mengidam tak susah-susah nak cari.
Mungkin di rumah memang ada pokok durian, elok juga simpan 3 atau 4 biji mengikut cara yang dikongsi oleh Nor Tipah Zakaria ini.
Ada tekniknya yang tertentu supaya durian kekal elok sehingga musim durian baru tiba. Rasa dan aromanya juga tetap sama dan tidak berubah.
Cara Simpan Durian Tahan Lama
1. Sediakan plastik wrap dan bekas plastik.

2. Buka durian dan ambil sepangsa, lalu bungkus atau balut isi durian tadi dengan kemas menggunakan plastik wrap.

3. Kemudian letak dalam bekas plastik, tutup dengan kemas dan simpan di dalam freezer.

Sebab apa kena balut macam ni? Kalau nak makan, tinggal ambil dan nyahbeku satu bungkus saja tanpa mengeluarkan semua durian dari freezer.
Kalau tak balut, nanti durian melekat susah nak keluarkan. Proses nyahbeku pun menjadi lambat.

Semoga bermanfaat!


Tips Simpan Keropok Lekor Agar Lebih Tahan Lama, Yang Penting Rasa Masih Sedap!

 PENULIS
myResipi

 KATEGORI
Artikel

 POSTED ON
2020-09-15 09:32:52

Sebut sahaja negeri Terengganu, pasti Keropok Lekor yang terlintas di fikiran kita! Betul tak? Orang cakap tak lengkap percutian jika tak bawa balik keropok lekor sebagai buah tangan. Namun, jika disimpan terlalu lama dalam peti sejuk, bimbang nanti timbulnya selaput putih yang menyebabkan keropok lekor berbau masam dan tidak enak dimakan. Jangan risau, ini ada cara mudah daripada Afy Al Habibi untuk memastikan keropok lekor tahan lebih lama. Jom cuba!

Kredit: TasteAtlas
Penyimpanan Keropok Lekor
Selepas sahaja membeli, keluarkan kesemua keropok lekor frozen dan potongkan mengikut saiz yang diingini. Kemudian, bahagi-bahagikan kepada kuantiti sepinggan dan masukkan ke dalam plastik kecil lalu masukkan dalam peti sejuk beku.

Kredit: Afy Al Habibi

Cara Menggoreng Dengan Betul

Keluarkan keropok lekor mentah yang sudah siap dibungkus sebelumnya. Keluarkan mengikut kuantiti yang diingini.

Masukkan ke dalam periuk berisi air dan rebuskan seketika kerana hasilnya akan menjadi lebih sedap apabila digoreng.

Kredit: Afy Al Habibi

Semasa merebus keropok lekor, masukkan dalam 1/3 sudu kecil garam untuk mengelak rasa keropok lekor menjadi tawar.

Kredit: Afy Al Habibi

Rebuskan selama 5 minit sehingga keropok nampak empuk.

Kredit: Afy Al Habibi

Setelah cukup direbus, toskan seketika untuk membuang air lebihan dari rebusan keropok lekor.

Kredit: Afy Al Habibi

Kemudian, gorengkan keropok mengikut tahap garing yang kita inginkan. Goreng di atas api yang sederhana.

Kredit: Afy Al Habibi

Siap! Selamat mencuba!

Kredit: Afy Al Habibi


Tips Simpan Lauk Basah Supaya Tahan Lama & Kekal Segar!

Selalunya kita akan beli lauk basah sekali harung semasa membeli barang-barang dapur yang lain, jadi bila dah beli sekali gus kita mesti lah kena simpankannya suapaya ia kekal segar dalam jangka masa yang lama lebih kurang 2-3 minggu.
Kalau disimpan di dalam freezer dalam masa yang terlalu lama pun ia boleh membuatkan lauk tersebut tidak segar, jadi jom cuba tips ini untuk menyimpan lauk basah supaya tahan lama.
1. Masukkan di dalam bekas
Bersihkan lauk-lauk yang yang sudah dibeli dan masukkan ke dalam bekas, setiap bekas itu pastikan ia mencukupi untuk sekali masak, tidak perlu letak banyak-banyak di dalam bekas untuk mengekalkan kesegaran lauk.
2. Masukkan hirisan lemon
Selepas disimpan di dalam bekas, tidak perlu masukkan air tetapi anda perlu meletakkan hirisan lemon di atas lauk basah tersebut. Tutup bekas dan masukkan di dalam bahagian sejuk beku.

Sumber: Demi Cinta


Tips Simpan Lauk Basah Supaya Tahan Lama & Kekalkan Kesegaran

Kebiasaannya kita akan beli lauk basah 2 minggu sekali atau pun kalau korang malas nak keluar banyak kali boleh guna cara ini pula supaya boleh tahan hampir sebulan. Kalau kita nak masak selalunya kita akan defrost kesemua daging dan lebihannya pula akan masuk ke dalam peti ais semula kan?
Sekiranya korang sudah keluarkan daging untuk defrost, pastikan anda tidak membekukan ia semula kerana itu akan menyebabkan daging hilang kesegarannya malah lagi teruk boleh mendatangkan keracunan makanan. Jom cuba tips simpan daging cara betul.
1. Lap lebih air dan darah
Sekiranya anda pulang daripada pasaraya atau pun pasar selepas membeli daging, sebelum memasukkan di dalam peti sejuk beku anda perlu lap lebihan darah dan air pada daging tersebut sehingga ia agak kering.
2. Simpan daging mengikut bahagian untuk dimasak
Selepas darah dan air pada daging sudah di lap, anda perlu bahagikan daging mengikut portion yang anda mahu untuk dimasak. Ini adalah untuk mengelakkan proses sejuk beku yang berulangan.

3. Simpan di dalam bekas bertutup
Sekiranya anda mahu simpan apa-apa jenis lauk di dalam peti ais, pastikan ia disimpan di dalam bekas yang bertutup untuk mengekalkan kesegaran daging tersebut supaya ia tahan lama.

Sumber: Eja Maliza


Tips Simpan Lauk Frozen Tahan Sepanjang Ramadan, Nak Sahur Tinggal Panaskan Saja

Nak sediakan hidangan untuk keluarga bukanlah perkara yang mudah lagi-lagi pada waktu sahur ketika bulan Ramadan. Oleh itu, ramai yang memilih untuk memasak dengan kuantiti banyak dan buat stok frozen.
Bila nak sahur atau berbuka, tinggal keluarkan dari peti ais dan panaskan. Tapi anda kena tahu cara simpan dan cara panaskannya dengan betul supaya kualiti dan rasanya terjaga.
Jom kita ikuti panduan yang dikongsikan oleh ahli kimia, Dr. Fatimah Salim di bawah.

Menurut Dr. Fatimah Salim, beliau juga sering bekukan makanan. Bila keadaan mendesak, ada makanan frozen ini sebagai penyelamat.
Saya sendiri juga biasa bekukan makanan yang berlebihan termasuklah nasi, sup, lauk pauk dan sayuran. Bukan apa, saya juga suka dan rajin masak. Cuma ada masanya keadaan terdesak, kehabisan bahan mentah masakan atau meraikan sisi malas, makanan siap masak beku ini adalah penyelamat.
Boleh tahan 2-6 bulan
Makanan siap masak yang disejukbeku boleh bertahan 2 hingga 6 bulan bergantung kepada jenis bahan masakan dan keupayaan mengekalkan suhu peti sejuk. Nutrisi sedia ada juga kekal.
Selepas tempoh ini, stabiliti komponen masakan akan mula terganggu dan kualitinya akan berkurangan. Keadaan ini kita boleh dipastikan melalui pemerhatian sendiri apabila rupa, warna dan struktur makanan telah berubah daripada yang asal. Namun masih lagi selamat dimakan.
Kita harus faham yang makanan boleh basi atau rosak disebabkan aktiviti bakteria atau pertumbuhan kulat (aka kuman) dan tindakbalas kimia yang berlaku pada komponen makanan. Kuman ini boleh datang daripada udara, tangan dan peralatan yang digunakan dalam pengendalian makanan yang telah dimasak.
Pastikan makanan disejuk beku
Suhu sejuk dalam peti sejuk beku (air menjadi ais) akan merencatkan aktiviti kuman dan memperlahankan tindakbalas kimia dalam makanan, maka makanan akan tahan lebih lama.
Ketahuilah kebanyakkan jenis makanan siap masak atau mentah (termasuklah sayuran dan buah-buahan) boleh dibekukan untuk meningkatkan jangka hanyatnya. Pengekalan kualiti (terutamanya rupa dan tekstur) makanan yang dibekukan adalah bergantung kepada jenis makanan itu sendiri.
Tips untuk panaskan kembali lauk

Untuk mengekalkan kualiti, elakkan menyahbeku berulang kali makanan yang sama. Elok bungkus dan simpan dalam bekas cukup untuk sekali makan seperti tuan siaran ini lakukan.

Keluarkan makanan lebih awal untuk mengnyahbeku sebelum dipanaskan untuk mengekalkan struktur makanan.

Sedar diri dengan ruang peti sejuk beku untuk penyimpanan. Dan pastikan kandungan peti sejukbeku lebih teratur untuk mengelakkan cemaran silang antara makanan, terutamanya yang tidak memerlukan pemanasan seperti ais batu.

Sumber: Dr. Fatimah Salim


Lelaki Ini Kongsi Tips Simpan Makanan, Sure Tak Senang Basi Punyalah

Zaman sekarang ni, semua perkara kena berjimat hatta makanan sekalipun.
Masak time engah hari, alih-alih bila malam nak makan makanan yang sama, tapi dah basi?
Tak pasal-pasal nak kena masak makanan lain pula untuk makan malam.
Penyimpanan makanan of course lah kena ada ilmu untuk pastikan lauk tak mudah basi dan masih boleh dimakan.

Baca Juga: Petua Bersihkan Minyak Masak Hitam, Jimat Tak Perlu Buang Jika Baru Sekali Guna

Menerusi perkongsian dari lelaki ini, ada beberapa tips atau petua supaya makanan tak senang basi.
Video Penuh:

 @mysumber
Tips Simpan Makanan Agar Tak Mudah Basi 😊 #tips #petua #malaysiatiktok #malaysia #mysumber #fyp #foryoupage #foryourpage #tiktoker #foryourepage
 ♬ Supalonely (feat. Gus Dapperton) – BENEE

Perkongsian tersebut mendapat tontonan lebih 43,000 ribu dari pengguna media sosial dan mendapat lebih dari 2,000 tanda suka.
Selain dari itu, antara cara paling senang nak pastikan makanan tahan lama tentunya simpan dalam peti ais.
Ini tips ringkas sebelum buat penyimpanan dalam peti sejuk.
1. Panaskan makanan sebelum disimpan. Tambah air pada kuah yang dah berkurangan.
2. Setelah makanan siap dipanaskan, tunggu sehingga ia suam dulu. 3. 3. Biarkan sampai ia mencecah suhu bilik.
4. Jangan gunakan sudu atau senduk yang basah untuk pindahkan daripada periuk ke bekas. Elakkan daripada terkena tangan juga.
5. Masukkan ke dalam bekas kedap udara dan simpan di dalam peti sejuk. Apabila nak makan waktu sahur nanti, baru panaskan semula.
Semoga bermanfaat gais!

Kredit: mysumber


Sayur Cepat Rosak? Ketahui Tips Simpan Sayur Tahan Lebih Seminggu

Korang suka beli sayur? Tapi tak tahu cara nak bagi sayur tahan lama. Setiap kali beli sayur mesti lepas beberapa hari dah rosak. Mesti tercari-cari kaedah yang berkesan untuk simpan sayur-sayur ni.
Wanita ini ada berkongsi tips supaya sayur anda tahan lama. Menurut saudari Eyfa Emir beliau telah mencuba pelbagai cara yang tular untuk simpan sayur-sayur itu, tetapi semua cara itu tidak menjadi.
Antara cara yang telah digunakan oleh saudari Eyfa adalah keluarkan dari plastik dan potong masuk dalam bekas. Setelah mencuba pelbagai kaedah akhirnya cara yang paling berkesan adalah menggunakan aluminium foil dan juga letakkan tisu sebagai alas.

Tips Simpan Sayur Supaya Tahan Lama

Sayur baru beli, jangan basuh.
Potong aluminium foil ikut saiz dan jumlah sayur.
Masukkan sayur, lipat foil elok-elok dan labelkan supaya tidak tertukar.
Simpan dalam peti ais bahagian bawah (chiller).
Bila nak guna baru basuh, lebihan tu simpan balik dalam aluminium tu.

Insyallah tips ni akan membuatkan sayur tahan lebih seminggu dan segar. Jadi lepas ni dah tak ada masalah kalau nak beli sayur dan simpan lama.
Baca juga:
Resipi Sayur Taugeh Ala Chicken Rice Shop, Mudah Dan Sedap
Lelaki Ini Kongsi Cara Order Subway. Beserta Tips Pilih Roti, Isi, Sayur & Sos Yang Sedap


Tips Simpan Udang Supaya Tahan Lama & Kekal Segar, Isi Pun Tak Lembik!

Jom amalkan tips simpan udang supaya tahan lama ini. Barulah tak membazir beli udang bukan main mahal tapi bila nak masak, tengok-tengok udang dah jadi lembik dan hitam.
Rupanya ada tips yang boleh dipraktikkan bagi memastikan udang yang disimpan tahan lama, kekal segar, isi lembut dan tak lembik.
Anda boleh menggunakan udang untuk memasak aneka masakan seperti udang masak lemak, udang sambal, udang kari udang, udang masak kam heong dan sebagainya. Jom sama-sama baca tips yang telah dikongsikan oleh Juliana Ibrahim di bawah.
Baca juga: Cara Siang Udang Lipan, Baru Puas Makan Dapat Isi Seketul-seketul
Tips Simpan Udang Supaya Kekal Segar & Tahan Lama
Dulu-dulu Bos Cina saya bagi petua. Kalau nak simpan udang tahan lama & segar isinya, taburkan gula sebelum simpan dalam peti ais.
Saya ikut petua ni dari dulu. Memang betul isi udang tak lembik-lembik & lembut. Korang kalau nak cuba, boleh cuba.
Cara-caranya:
1. Cuci bersih udang. Letakkan di dalam bekas. Kemudian taburkan gula atas udang sebelum disimpan dalam peti ais.
2. Bila dah siap tabur gula, baru sedia untuk disimpan.

Kredit: Juliana Ibrahim
Baca juga: Petua Cuci Siput Sedut Sampai Hilang Segala Lumpur & Lendir, Rasa Pun Jadi Manis!
Baca juga: Resipi Udang Butter Bawang Putih Yang ‘Juicy’, Cara Mudah Tapi Rasa Mantap!


Tips Telur Dadar Gebu & Sedap, Hanya Guna 3 Bahan Sahaja!

Setiap kali makan mesti wajib ada telur, tak kisah lah telur dadar atau pun telur mata kerbau. Telur ini boleh dikatakan pelengkap untuk semua jenis lauk, baru lah nikmat makan nasi ada telur.
Ada sesetengah orang pula hanya suka makan telur dadar sahaja. Tetapi untuk membuat telur dadar supaya ia lebih gebu korang kena cuba tips ini.
Bahan-bahan

Telur
Mayonis
Secubit garam

Cara penyediaan

Satukan kesemua bahan di dalam satu bekas dan kacau sehingga telur menjadi kembang.

Masukkan minyak di dalam kuali, pastikan kuali betul-betul panas baru tuangkan telur di dalamnya.
Tuangkan telur secara perlahan untuk mengelakkan telur hancur dan tunggu sehingga betul-betul masak.

Siap dan selamat mencuba!
Sumber: Badrul Hj Akhiar


TIPS & TRICK MEMASAK

 PENULIS
myResipi

 KATEGORI
Artikel

 POSTED ON
2019-03-19 04:08:49

Pernah tak korang rasa tak puas hati dengan cara korang masak ataupun korang rasa benda tu
tak patut jadi? Okay, harini kitorang nak kongsikan sedikit tips yang boleh korang ikut untuk
dapatkan desired results korang.
SENARIO 1: Telur Rebus Susah Nak Kupaslah!
Cara Penyelesaian: Letak cuka.

Korang tau tak kalau korang letak sedikit cuka ke dalam air masa tengah rebus telur tu boleh
buat telur senang untuk dikupas? Tak percaya? Trylah buat. Lepasni korang boleh cakap
selamat tinggal dekat telur yang susah nak kupas!
SENARIO 2: Nak Telur Mata Yang Perfect!
Cara Penyelesaian: Tutup api lepas telur hampir siap masak.

Sebenarnya senang je nak dapatkan telur mata yang sedap mata memandang. Caranya ialah korang goreng telur dekat dalam kuali yang anti lekat & bila telur putih tu hampir nak masak, korang letak beberapa titik air & tutup kuali tu dengan penutup. Kecilkan api ataupun korang tutup
terus api & tinggal dalam seminit dua sampai telur tu masak sepenuhnya. Gerentilah jadi telur
mata yang perfect!
SENARIO 3: Susahnya Nak Buang Kulit Bawang Putih!
Cara Penyelesaian: Cari garlic presser.
Kulit bawang putih ni sebenarnya annoying juga nak buang. Kalau korang jenis yang bukan
penyabar, korang boleh beli garlic presser. Memang senang boleh asingkan kulit dia dari isi
dalam. Tapi isi dia akan cantik je tak hancur pun. Cubalah!
SENARIO 4: Nak Daging Stik Yang Berjus, Taknak Dia Kering!
Cara Penyelesaian: Letak atas aluminum foil lepas siap masak/gril.

Daging stik yang ‘well-done’ ni tak sepatutnya kering. Cara untuk korang elakkan daging stik
korang dari kering ialah dengan cara letakkan daging tersebut di atas aluminum foil lepas
daging tu dimasak/gril. Lepastu, balut daging tu dengan aluminum foil tu & biarkan selama 5
minit. Ini akan menyebabkan jus dari daging tu tak hilang.
SENARIO 5: Nak Pasta Yang Cukup Rasa!
Cara Penyelesaian: Tambah garam dalam air rebusan pasta.
Kalau korang rasa pasta korang dah cukup sedap selama ni, korang try dulu trick ni. Masukkan
1-2 sudu garam dalam periuk besar, kacau sampai garam tu larut & apabila air tu mendidih,
korang letak pasta. Nampak simple je tapi ni gerenti boleh tambah perisa lah dalam pasta
korang tu!


Tips Untuk Elak Gastrik

 PENULIS
myResipi

 KATEGORI
Artikel

 POSTED ON
2019-09-24 05:37:17

Gastrik selalu dikaitkan dengan rasa sakit pada bahagian perut atau hulu hati. Perkara ini biasanya terjadi disebabkan keradangan pada lapisan dalam perut. Untuk mengelakkan berlakunya gastrik, perlu sentiasa isi perut dengan makanan untuk mengurangkan angin dalam badan. Jadi apa yang perlu dielak sewaktu gastrik?
1. Makanan Bergoreng
Photo Credit: medicalxpress.com
Secara amnya, makanan bergoreng memang dah tak sihat untuk kita. Minyak berlebihan tak bagus untuk perut. Elakkan makanan bergoreng terutamanya kalau gastrik. Memang sedap, tapi jagalah kesihatan tu.
2. Makanan Dalam Tin
Photo Credit: recipes.howstuffworks.com
Makanan dalam tin mempunyai kandungan asid yang lebih tinggi berbanding dengan makanan segar. Makanlah kalau perlu sahaja tapi jika ada alternatif pilihlah yang segar dan lebih sihat untuk jaga perut tu.
3. Makanan Kandungan Asid Tinggi
Photo Credit: rgbstock.com
Admin nak galakkan korang makan buah dan sayur, tapi malangnya kalau nak elakkan gastrik, ada sesetengah sayur dan buah yang korang kena elak. Makanan yang asidnya tinggi macam tomato, oren dan limau perlu sangat dielakkan untuk menjaga perut agar tidak terkena gastrik.
4. Makan Banyak
Photo Credit: triathlete.com
Masa makan tu cuba jangan gelojoh ok guys. Tahu lapar tapi kawal diri daripada makan gaya macam tak jumpa makanan setahun.  Ni lah yang buat perut kembung dan terkejut sebab tetiba banyak makanan masuk perut daripada kosong je sebelum tu.
5. Makanan Pedas
Photo Credit: therakyatpost.com
Tidak membantu ye kawan-kawan. Tahu sedap ramen korang tu tapi kalau nak elak berlakunya gastrik tolong jangan makan. Sambal ke, ramen ke apa-apa je lah yang pedas. Nanti perut rasa binasa!
So InshaAllah ikut langkah-langkah ini dan dengan lafaz Bismillah korang mesti sihat. Jangan lupa ye, kesihatan tu penting. Kalau tak jaga, esok-esok nanti sakit!


TIPS UNTUK MENYENANGKAN KERJA DI DAPUR

 PENULIS
myResipi

 KATEGORI
Artikel

 POSTED ON
2019-06-03 09:44:20

Kita mesti dah terbiasa dengan cara yang mak ajar di dapur kan? Mak mesti ada je cara dia untuk menyenangkan kerja dan yang penting mesti cara yang jimat poket punya! Orang tua kan, mesti ada macam-macam tips. jadi, kami akan kongsikan kepada korang beberapa tips yang perlu korang tahu supaya kerja korang di dapur jadi lebih senang lepas ni!

#1 BERSIHKAN KESAN HANGUS PADA PERIUK BELANGA

Senang je, korang hanya perlu campurkan sedikit serbuk penaik bersama air. Biarkan selama beberapa jam kemudian cuci seperti biasa. Confirm hilang kesan hangus tu. Mesti cantik balik periuk belanga korang tu!

#2 BUANG HITAM PADA MINYAK GORENG

Minyak masak ni kita boleh recycle lepas guna, takdelah membazir kan?Minyak masak yang kita guna untuk goreng tu kalau dah hitam, boleh je kita hilangkan hitam dia. Korang hanya perlu mmasukkan asam gelugor ke dalam minyak tu sekali dengan bahan gorengan. Asam tu akan serap warna hitam dari minyak tu tadi. Minyak masak korang tu boleh guna semula, takdelah bazir kan?

#3 MINYAK TAK MELETUP

Siapa je tak takut kalau minyak panas terpercik kan? Mesti bila nak goreng apa-apa, korang akan cepat-cepat jauhkan diri dari kuali. Kalau taknak minyak terpercik, korang hanya perlu pastikan bahan tu kering dan panaskan minyak dengan suhu yang rendah dahulu. Selepas itu, barulah korang perlahan-lahan kuatkan suhu, barulah minyak tu tak meletup dan terpercik. Nak raya ni, tak cantik kalau berparut!
#4 TANGAN BERBAU

Mesti tak best nak keluar mana-mana kalau tangan kita bau bawang kan? Cara nak hilangkan bau tu senang je. Hanya gosok tangan korang tu pada sinki ataupun benda besi yang tahan karat. Syarat dia kena yang tahan karat tau, barulah boleh hilang bau.

#5 GULA TIDAK BERSEMUT

Cara nak halau semut ni senang je. Korang  letak bunga cengkih ataupun kulit kayu manis dalam bekas gula dan percayalah semut takkan datang. Bukan tu je, korang boleh juga sapu sedikit minyak masak pada permukaan bekas gula. Semut tak akan berani nak dekat dengan bekas gula korang tu!


Top 5 Nasi Kandar Terbaik di Pulau Pinang Yang Wajib Anda Pergi

Pulau Pinang memang famous dengan nasi kandar mereka. Ramai pelancong dari negeri lain sanggup ke Penang semata-mata hendak makan nasi kandar sahaja tau. Pergi sahaja ke Penang memang merata-rata tempat ada menjual nasi kandar.
Tapi nak cari mana satu kedai yang jual nasi kandar yang terbaik dan sedap ni yang akan membuatkan kita pening kan? Haa anda tak perlu pening lagi, di dalam artikel ini kami akan senaraikan Top 5 nasi kandar terbaik di Pulau Pinang yang anda wajib pergi!
Top 10 Nasi Kandar Terbaik di Pulau Pinang Yang Anda Perlu Cuba:
1. Deen Maju

Kegemaran orang ramai sepanjang masa, kedai ini terletak di Jalan Gurdwara. Haa kalau anda ke sini, bersiap sedia lah untuk beratur panjang! Tepat waktu buka kedai ini, memang akan ramai orang beratur untuk beli nasi kandar mereka.
Tapi anda jngan risau kerana perkhidmatannya pantas. Bila anda membuat pesana, jangan lupa untuk mencuba ayam goreng dan ayam ros mereka, ayam gorengnya diperap dan kulitnya sangat rangup tau. Ayam ros mereka pula mempunyai rasa kari yang unik dengan rasa tomato. Selain itu, kari mereka juga sangat pekat dan berkrim.

Alamat: 170, Jalan C.Y. Choy (Jalan Gurdwara), 10300 George Town, Pulau Pinang, Malaysia.
Waktu Operasi: 2:30 p.m.-11 p.m. (Setiap hari)
2. Hameediyah Nasi Kandar

Restoran ini sudah terkenal sebagai nasi kandar tertua di Pulau Pinang, seperti yang semua tahu Hameediyah pasti tidak akan mengecewakan. Berbeza dengan gerai nasi kandar lain, kedai Hameediyah ini dijamin bersih dan berhawa dingin serta pekerja di sini juga sangat mesra.
Antara  menu yang patut anda cuba ialah ayam kapitan, kurma kambing dan rendang daging. Semuanya sangat sedap, penuh dengan rempah ratus dan diperap dengan baik. Dan jika anda ke sini, anda wajib memesan nasi briyani mereka tau!

Alamat: 164A, Lebuh Campbell, 10200, George Town, Pulau Pinang.
Waktu Operasi: 10 pagi-10:30 malam (Setiap hari)
3. Line Clear Nasi Kandar

Nasi kandar ini beroperasi 24/7 dan ia terletak di sebuah lorong di Jalan Pulau Pinang, tempat itu mungkin membuat anda ragu sedikit tetapi, makanan di sini memang dijamin sedap! Line Clear juga terkenal mempunyai nasi kandar termurah di Pulau Pinang, haa jadi kalau anda ke Penang jangan lupa datang sini tau.

Alamat: 177, Jalan Penang, 10000, George Town, Pulau Pinang.
Waktu Operasi: 24/7
4. Nasi Kandar Merlin

Sebuah kedai kopi yang terletak di Hotel Merlin, Merlin Nasi Kandar adalah salah satu tempat yang pasti akan disinggah oleh para pelancong. Mereka terkenal dengan nasi kandar yang sedap oleh penduduk tempatan, Merlin juga terkenal dengan kambing kurmanya dan kari telur rebus mereka. Haa kalau anda ke sini pastikan anda datang awal okay, kerana di sini orang akan beratur hanya untuk membeli nasi kandar mereka.

Alamat: 1A, Lebuh Union, Merlin Hotel, 10200, George Town, Pulau Pinang
Waktu Operasi: 7 pagi- 3 petang (Setiap hari)
5. Nasi Kandar Beratur

Sebuah kedai nasi kandar yang benar-benar sesuai dengan namanya, betul-betul kena beratur SETIAP MALAM ya. Kenapa kata malam? Kerana Nasi Kandar Beratur hanya mula beroperasi pada pukul 10 malam dan ini mungkin satu-satunya nasi kandar di Pulau Pinang yang dibuka pada waktu yang lewat.
Penduduk tempatan berkata ia pasti berbaloi walaupun harus menunggu lama, ini adalah kerana kesemua lauk-pauk yang disediakan di sini semuanya lazat belaka. Memang sampai menjilat jari!

Alamat: 98, Jalan Masjid Kapitan Keling,10300 George Town, Pulau Pinang.
Waktu Operasi: 10 p.m.- Setiap hari
Sumber: PenangFoodie.com


Cara Buat Tortilla Chips Cicah Telur Hancur, ‘Breakfast Dip’ Gitu

Kalau korang tiada idea apa menu yang sesuai dengan ‘wraps’ apa kata cuba resipi Tortilla Chips Dengan Telur Hancur.
Idea ‘breakfast dip’ ini pasti menjadi kesukaan anak terutama anak-anak yang cerewet makan.
Boleh cuba resipi yang dikongsikan sendiri oleh Zatil Arip.
Resipi Tortilla Chips Dengan Telur Hancur
Bahan Untuk Telur Hancur:
4 biji telur
Setengah cawan susu segar
Garam
Lada hitam
Tomato – potong dadu
Bawang – potong dadu
Daun ketumbar -dihiris
Sehiris lemon
Cara-cara penyediaannya:
1. 4 biji telur gaul dengan setengah cawan susu segar, garam dan lada hitam.

2. Cairkan mentega, masak telur dengan api perlahan sahaja sambil kacau-kacau.

3. Perah lemon.

4. Taburkan tomato, bawang dan daun ketumbar yang telah disediakan tadi. Jika nak masukkan timun potong dadu juga tiada masalah.

Bahan Untuk Tortilla Chips:

Role-Up Wraps (ikut roti masing-masing)
Garam
Lada hitam
Minyak zaitun
Cara-cara penyediaannya:

1. Cara menukarkan wrap kepada tortilla chips, sapukan wrap dengan minyak zaitun.

2. Potong menjadi bentuk segitiga-segitiga kecil.

3. Tabur garam dan lada hitam jika suka.

4. Bakar suhu 180°C selama 7 minit atau sehingga kerangupan yang disukai.

5. Siap chips untuk dicicah dengan telur hancur.

Selamat mencuba!

Baca juga: Tular ‘Hack’ Cara Wrap Tortilla, Jom Cuba Resipi ini

Sumber: Zatil Arip


Tortilla Wrap Homemade Guna 3 Bahan, Sedap & Jimat!

Asyik makan roti biasa je, sesekali ubah cita rasa makan tortilla wrap sedap juga kan? Buat sendiri boleh letak macam-macam kat dalam tu.
Buat yang sedang diet, selalunya mesti ada makanan macam ni dalam menu. Tapi kalau kita beli yang dah siap, boleh tahan mahal juga harga kulit tortilla ni.
Jadi apa kata kita cuba resipi tortilla wrap homemade yang dikongsikan oleh Ana Mohd. Hanya menggunakan 3 bahan utama saja. Jom ikuti perkongsian beliau selengkapnya di bawah ini.
Baca juga: Tular ‘Hack’ Cara Wrap Tortilla, Jom Cuba Resipi ini
CARA BUAT KULIT TORTILLA HOMEMADE
Siapa peminat tortilla kat sini? Boleh cuba buat kulit tortilla sendiri. Boleh simpan lama jadi stok frozen juga tau. Bila nak makan defrost dan bakar sekejap je.
Memang mudah kerja. Jimat pun jimat. Ni saya buat untuk bekal sarapan pagi suami. Mudah nak makan sebab saya buat saiz comel-comel. Ini resepinya.
BAHAN-BAHAN:

2 cawan tepung gandum
3 sudu besar minyak masak @ minyak zaitun
3/4 sudu kecil baking powder
1/2 sudu kecil garam
3/4 cawan air panas

CARA-CARA:
1. Masukkan semua bahan ke dalam mangkuk, kemudian gaul-gaulkan.
2. Bila adunan dah agak suam, terus uli jadi doh yang lembut.
3. Tutup mangkuk yang berisi doh dengan kain lembap dan biarkan kejap dalam 20 minit.
4. Kemudian boleh bulat-bulatkan kecil-kecil.
5. Seterusnya boleh canai atau leperkan.
6. Sedia untuk dibakar atas pan.
7. Kalau nak buat untuk frozen, bakar sekejap saja.
8. Kalau nak terus makan, bakar sampai jadi macam dalam gambar.

9. Waktu anggaran masa membakar lebih kurang 1 minit untuk kedua-dua belah bahagian. Selamat mencuba!

CARA BUAT INTI
Untuk inti ni sebenarnya boleh ikut selera masing-masing. Saya cuma perap ayam dengan sos tiram / sos lada hitam dan grill.
Untuk sayuran saya letak salad, carrot, timun, tomato, bawang dan sos cili. Kemudian boleh tambah mayonis / cheese / sos apa-apa ikut suka.
Tips:

Pastikan sayur-sayur di tos sampai kering untuk elakkan cepat basi.
Boleh juga isi ayam celup tepung / fillet ikan celup tepung.

RESEPI TORTILLA WRAP BERPERISA BAWANG PUTIH
Kalau teringin nak buat garlic tortilla, boleh olahkan sikit ikut cara yang sama. Mudah aje.
Caranya, 3 sudu besar minyak tu dipanaskan dan tumis 2 ulas bawang putih yang dicincng halus smpai naik bau (jaga api jangan sampai hangit).
Tutup api, biarkn sejuk dan baru campur dengan tepung dan bahan lain. Kemudian ikut langkah seterusnya macam di atas tadi. Siap!

Kredit: Ana Mohd
Baca juga: Resipi Wholemeal Wrap Guna Daging Burger, Semudah ABC!


Tosai Cara SIMPLE Ikut Sukatan Cawan, Sedap Makan Panas Panas!
Makanan India ini tidak asing lagi di tekak Orang Melayu. Rasanya yang sedap, dicicah pula dengan kuah kari atau cutney hijau, mesti ramai yang suka bila dapat makan tosai resepi mudah ni panas-panas.
Baca juga: Kambing Khadai, Kari Style Pakistan, Cicah Naan Dan Capati Memang Terangkat!
Biasanya nak makan tosai ni, ke kedai mamaklah kita baru dapat merasa.
Tapi kini tidak perlu bersusah payah lagi sebab nak buat tosai ni tersangatlah mudah dengan follow je resipi daripada Cik Puan Shahidah Abu Bakar ini.

RESIPI TOSAI SUKATAN CAWAN

Bahan-bahan:

2 cawan beras
1 cawan ulunthu
1 cawan nasi
Halba sedikit
Garam secukupnya

Cara membuatnya:
1. Rendam ke semua bahan di atas kemudian blendkan ia sampai halus.
2. Masukkan sedikit air kira-kira 1 inci dari bahan dan perasakan dengan garam secukupnya.
3. Perap semalaman ikut suhu bilik.
4. Panaskan kuali yang leper atau kuali yang tidak melekat
5. Sapukan minyak sekali lalu dan tuang sesenduk ke atas kuali. Ratakan menggunakan belakang senduk.
6. Biarkan sehingga seluruh Kawasan masak.
7. Angkat dan hidangkan panas-panas.

Sedia dicicah bersama kuah kari atau chutney. Selamat mencuba!
Baca juga: Kari Kepala Ikan Style Mamak, Resipi Kuah Tanpa Santan Mudah Dan Ringkas!


Tukang Masak Dedah ‘Rahsia Besar’ Cara Masak Nasi Putih Sedap, Bukan Masak Begitu Saja

Buat sesetengah orang, cara masak nasi putih dianggap perkara yang ‘kecil’. Ia hanyalah sekadar nasi putih yang tidak perlu difikir banyak. Namun pernah terfikir tak, kenapa bila makan nasi putih di kedai, rasa lagi sedap berbanding masak sendiri di rumah?
Seorang tukang masak, Ahmad Shukri Amiruddin mendedahkan petua  untuk masak nasi putih yang sedap. Bukan masak begitu saja. Menurutnya lagi, ini merupakan rahsia besar di kedai-kedai makan dan para tukang masak apabila memasak nasi putih.
‘RAHSIA BESAR’ CARA MASAK NASI PUTIH YANG SEDAP
Malam ni orang rumah sibuk. Saya dengan rela paksa masak nasi putih. Masak nasik putih ni pun ada rahsia besar. Bukan masak begitu saja.
Selama 25 tahun saya belajar, bekerja, bergelumang dan mencari rezeki melalui perniagaan makanan. Malam ini saya akan bagi ilmu yang paling penting sekali dalam bidang masakan.
Saya nak kongsikan ilmu pengasih yang digunakan oleh kebanyakkan kedai2 nasi campur dan juga nasi lauk kenduri kawin. Kadang2 bila kita makan nasi kat kedai memang sedap. Lepas tu orang kata kedai tu pakai jin, pakai bomoh, pakai hantu dan macam2 lagi.

Perkongsian ilmu pangasih untuk anda. Anda boleh gunakan ilmu ini supaya suami anda lebih sayang sebab masak lagi sedap. Setiap kali masak nasi putih, bacalah Bismilah dan selawat masa basuh beras. Ikutlah berapa kali nak dibaca.
Masa nak masak nasi. Masukkan sedikit garam dan minyak dalam nasi yang nak dimasak. Masukkan daun pandan. Kena pandai agak2 supaya tak terlalu masin dan berminyak. Sukatan air nasi adalah seperti biasa. Apa tujuannya?
Minyak berfungsi supaya nasi tidak melekat dan sentiasa berderai. Garam pula untuk bagi nasi putih ada ” rasa” bila kita makan begitu saja atau dengan lauk berkuah. Daun pandan supaya nasi wangi satu dapur bila dah mendidih.
Kalau masak nasi selain nasi putih : Nasi Tomato, Nasi minyak dll. Ikutlah cara ini beserta masukkan 3 atau 4 ketul gula batu bertujuan mengilatkan nasi supaya lebih cantik.
Inilah rahsia besar kedai2 makan dan para tukang masak.
Sumber: Ahmad Shukri Amiruddin


Tukang Masak Thai Dedah Rahsia Telur Dadar Yang Rangup & Gebu, Sebijik Sama Macam Di Kedai!

Setiap kali ke kedai masakan Thai, memang wajib order telur dadar mereka yang rangup dan garing! Rupanya tak susah pun kalau nak buat sendiri di rumah.
Tapi ada tekniknya yang tersendiri. Kalau salah cara, memang takkan sama macam di kedai masakan Thai.
Nak tahu caranya? Jom lihat perkongsian oleh Mazllina Muda di bawah.
Cara Buat Telur Dadar Macam Di Kedai Thai
Bahan-bahan:

2 biji telur
1/4 cawan air sejuk (dalam peti ais)
Secubit garam

Cara-cara:
1. Pecahkan telur dalam mangkuk. Pukul telur sehingga berbuih banyak. Kemudian masukkan air sejuk dan kacau lagi.

2. Panaskan minyak.

3. Tuang telur ke dalam minyak panas yang sangat panas dari posisi yang tinggi.
4. Bila dah garing, terbalikkan.

5. Sedia untuk dihidang.

Selamat mencuba!

Kredit: Mazlina Muda


Tular ‘Hack’ Cara Wrap Tortilla, Jom Cuba Resipi ini

Min tertarik betul dengan satu video dekat TikTok cara ‘hack’ untuk balut roti Tortilla.
Dah alang-alang malas nak masak lauk, jom kita cuba buat untuk breakfast ini.
Kreatif dan worksmart. Rupa-rupanya ada cara yang lagi mudah nak balut tortilla ini. Ingatkan kena balut style shawarma saja, Hiks!
Baca juga: Cara Buat Tortilla Wrap Chicken Mayonis
Min fahamkan, resipi ini mula tular ketika video masakan tersebut dipost oleh wanita ini.
Video penuh:

 @ellcarter1
#fyp #foryoupage #food
 ♬ Sexy Bitch (feat. Akon) [Extended] – David Guetta

Cara-caranya mudah saja:
1. Bahagikan tortilla wrap kepada empat bahagian

Setiap bahagian itu, boleh ikut kreativiti korang nak letak bahan isi wrap apa.
2. Gunting separuh pada bahagian tengah tortilla

Ini part yang penting. Bila korang gunting sedikit pada bahagian tengah, ini untuk mudahkan korang nak lipat balutan.
Jadi, tak adalah terkeluar semua bahan dalam wrap.
3. Lipat wrap

Boleh perlahan-lahan lipat satu persatu bahagian wrap macam korang lipat baju.
4. Masak wrap dalam pan anti lekat
Akhir sekali, jangan lupa masak tortilla wrap tu di atas grill pan atau non-stick pan.
Baru lah tortilla korang tu tak melekat atau hangit. Kalau nak lagi sedap, korang juga boleh sapu sedikit butter atau margerin pada bahagian luar wrap tersebut.
Jadi, rasa wrap tu akan bertambah sedap.
Amacam, nampak mengiurkan tak? Selamat mencuba!

Sumber: TikTok @ellcarter1


Tular Tikus Selamba Makan Ayam Goreng, MPAJ Batalkan Lesen Restoran

Aspek kebersihan dalam penyediaan makanan perlulah dijaga terutama sekali premis-premis makanan yang bertugas menyediakan makanan kepada para pelanggan mereka.
Hal ini disebabkan pelbagai penyakit berbahaya boleh dijangkiti jika makanan itu disediakan dalam keadaan yang tidak bersih dan tidak sepatutnya.
Majlis Perbandaran Ampang Jaya (MPAJ) mengeluarkan Notis Pengesahan Pembatalan Lesen (NPPL) berkuat kuasa serta-merta ke atas premis makanan yang tular dengan kejadian seekor tikus menjamah ayam goreng dalam pemanas makanan.

Artikel berkaitan: KKM Akan Laksana Pelabelan Kalori Makanan Di Restoran, Kafeteria
Yang Dipertua MPAJ, Mohd Fauzi Mohd Yatim, menegaskan tindakan sitaan atas kesalahan menjalankan perniagaan tanpa lesen juga akan dilakukan sekiranya premis berkenaan masih beroperasi setelah NPPS dikeluarkan.
Justeru, pihaknya hanya akan mempertimbangkan permohonan lesen baharu jika semua syarat terutama berkaitan kebersihan dipatuhi sepenuhnya.
Tangkap layar video di Twitter yang tular.
“NPPL yang berkuat kuasa serta-merta akan dikeluarkan ke atas premis makanan tersebut selaras dengan tindakan Kementerian Kesihatan (KKM) melalui Jabatan Kesihatan Negeri Selangor, yang telah mengeluarkan Notis Perintah Tutup pada 24 Disember lalu ke atas premis berkenaan.
“Pemeriksaan kebersihan premis makanan dari segi kawasan penyajian dan penyediaan makanan serta kawalan serangga perosak di premis juga dijalankan secara berkala oleh MPAJ.
“MPAJ mengambil berat isu yang telah berlaku ini dan tindakan akan diambil ke atas mana-mana premis makanan yang mengambil mudah tentang aspek kebersihan,” katanya dalam kenyataan hari ini.
Berdasarkan rekod pemeriksaan lalu, Mohd Fauzi berkata pihaknya mendapati penarafan kebersihan di premis terbabit adalah pada Gred B bagi Jun 2021 dan terbaru pada Januari lalu.
Bagi memastikan tahap kebersihan di premis makanan sentiasa terjamin, beliau berkata MPAJ sentiasa melakukan pemantauan kawalan kebersihan bagi memastikan syarat dan peraturan ditetapkan pihaknya sentiasa dipatuhi.
“Sehingga 30 November lalu, sebanyak 1,057 premis makanan diperiksa dan 259 kompaun telah dikeluarkan di bawah Undang-Undang Kecil (UKK) 9(f) Pengenalan Makanan MPAJ 2007 dan UKK 19(1)(d) Establisymen Makanan MPAJ 2007.
“Justeru, orang ramai juga boleh melaporkan aduan berkenaan kebersihan premis di kawasan MAPJ melalui http://aduan.mpaj.gov.my,” katanya.
Sumber: Buletin Utama


Tuna Thai Bread Ala Burger Malaysia, Gebu dan Sedap

Ada penggemar Burger Malaysia dekat sini? Apa kata kita cuba buat Tuna Thai Bread yang seakan sama dengan kuih kita.
Resipi ini menggunakan inti tuna chili bercampur mayonis. Dihiaskan juga dengan salad dan sayur timun.
Berbeza sedikit dengan resepi burger Malaysia yang berintikkan sambal ikan bilis yang sama seperti sambal nasi lemak.
Baca juga: Cara Buat Burger Malaysia
Bahagian rotinya pula akan digoreng dengan sapuan telur dan taburan bread crumb. Confirm ramai yang suka!
Hidangan ini juga boleh dijadikan menu sarapan pagi ataupun minum petang sekeluarga.
Resipi ini telah dikongsikan oleh seorang pengguna Facebook iaitu Hidayati Hana dan ramai juga yang teruja dan share untuk dicuba dirumah.
Resipi Tuna Thai Bread Ala Burger Malaysia

Bahan-bahan:

250gram tepung high protein (tepung gandum pun boleh)
40gram gula halus
1 sudu kecil yis
1 sudu kecil baking powder
Secubit garam
1 biji kuning telur
100ml air
30gram marjerin/ shortening
1 biji telur (untuk sapu atas doh)
Bread crumb secukupnya

Bahan untuk inti:

1 tin tuna chili
1 sudu besar mayonis
Salad/ timun

Cara membuat:
1. Masukkan semua bahan dalam mixer atau bread maker dan uli sehingga sebati.
2. Uli hingga doh jadi elastik.
3. Bahagikan setiap doh kepada 50gm dan bentukkan bulat. Sukatan ni akan dapat dalam 10-11 biji.
4. Perapkan hingga doh kembang dalam 30-40 minit macam tu.
5. Bila dah kembang, sapukan telur menggunakan brush dan taburkan bread crumb atas doh tadi.
6. Panaskan minyak goreng dengan api perlahan. Dan goreng doh sehingga kekuningan.
7. Dah siap, belahkan 2 jangan sampai putus.
8. Letakkn salad, timun, tuna chili yang dah dicampurkan dengan mayonis dan tutup. Sedia untuk dihidang.

Tak susah pun nak buatnya! Nak men doh pagi-pagi pun boleh sangat. Tak perlu juga nak masak intinya, beli je inti tuna tin yang pedas tu dah cukup. Nak pilih apa-apa jenis brand pun boleh.
Selamat mencuba.

Sumber: Hidayati Hana


‘Mintak Maaf Pun Tak’- Pelanggan Jumpa Ubat Stapler Dalam Makanan, Peniaga Buat Tak Endah

Bukan isu yang baru kita dengar mengenai bendasing yang ada di dalam makanan yang dibungkus lagi-lagi ubat stapler kerana ianya sering digunakan pada bungkusan makanan.
Biasanya, hanya satu dakwat stapler sahaja itupun kerana termasuk dalam makanan selepas kita buka bungkusan.
Jumpa Ubat Stapler Dalam Makanan
Namun lain pula ceritanya dengan kisah yang tular baru-baru ini dimana seorang pelanggan menemui sepapan dakwat stapler di dalam makanan mencuri perhatian ramai.
Menerusi posting yang dimuat naik oleh Halimah Jais menerusi grup Masak Apa Tak Jadi Hari Ini, alangkah terkejutnya apabila pelanggan tersebut menemui sepapan ubat stapler berbentuk segi empat tepat yang diperbuat daripada logam.

Difahamkan wanita tersebut sudah memberitahu peniaga secara privasi namun tidak diendahkan orang peniaga itu. Malah peniaga itu juga tidak meminta maaf dan mengambil peduli dengan apa yang berlaku.
Bagaimanapun, perkongsian berkenaan mengundang pelbagai reaksi daripada warganet. Rata-ratanya berpendapat bahawa mungkin pembuat kuih berkenaan tidak perasan objek berkenaan masuk ke dalam makanan terbabit.

Malah, ada juga di antara mereka meluahkan rasa bimbang jika ada pelanggan yang termakan dawai stapler tersebut.

Baca juga: ‘Biasalah Tu Lalat’- Gadis Bengang Dapat Ikan Berulat Tapi Pekerja Buat Selamber
Baca juga: “Suka Sangat Merokok Kan” – Wanita Buat Rokok Celup Tepung Untuk Pasangannya


Udang Creamy Tuscan, Resipi Viral Lebih 13K Shares, Sesuai Untuk Menu Keto Diet

Jom cuba buat Udang Creamy Tuscan. Memang sesuai untuk korang yang tengah diet nasi dan amalkan keto diet.
Penyediaannya juga ringkas, mudah dan boleh siap masa dalam 15 minit je. Menu ini memang sangat sedap dan nampak premium kalau tengok dari gambar.
Sebelum ini, MyResipi ada kongsikan Creamy Butter Tuscan Salmon, kali ini kita buat guna udang pula.
Resipi ini telah dikongsikan sendiri oleh Keto Mandy di laman Facebook dan telah meraih sehingga 13k shares! Memang ramai ingin mencubanya kerana nampak menarik.
Nak makan dengan nasi pun boleh, dengan pasta pun boleh. Jom kita tengok.

RESIPI UDANG CREAMY TUSCAN

Sesuai dimakan bersama: Nasi, Pasta, Roti
Bahan-bahan:

2 sdb minyak zaitun
2 sdb butter
1kg udang – siap kupas dan buang ekor
garam
lada hitam
3-4 ulas bawang putih -kisar
1 cawan tomato ceri atau anggur yang dibelah dua
3-4 cawan baby spinach
3/4 cawan heavy cream
1/4 cawan keju Parmesan – diparut
2 sudu besar parsley – dihiris nipis

Cara-cara memasak:
1. Panaskan minyak dan butter dalam kuali besar di atas api sederhana. Setelah minyak sangat panas dan butter cair, masukkan udang dan taburan garam & lada hitam, tumis selama 1 minit.
2. Ketepikan udang. Kemudian masukkan bawang putih, tomato, dan baby spinach ke dalam kuali yang sama. Tumis selama 1 minit atau sehingga bawang putih naik bau.
3. Kacau dalam heavy cream, keju parmesan, dan parsley. Kecilkan api kepada sederhana dan reneh sehingga sos berkurangan sedikit kira-kira 2 hingga 3 minit. Kembalikan udang ke dalam kuali dan kacau hingga sebati. Perasakan garam secukup rasa. Siap!

Tip Tambahan:

Cuba guna udang segar. Udang beku pun bagus, tetapi yang segar akan sentiasa mempunyai rasa yang lebih baik.
Kalau taknak guna salted butter, gunakan unsalted butter dan perasakan udang dengan garam sahaja.

Selamat mencuba!


Udang Masak Berlada, Ini Bahan Memasak Yang ‘Bikin’ Lagi Sedap!

Pernah cuba makan Udang Masak Berlada? Ini antara hidangan yang boleh dicuba. Bahan-bahan memasak yang digunakan pun tak renyah dan mudah dibeli.
Nak guna apa jenis udang pun tiada masalah. Janji ada udang sebab itu bahan asas utama untuk lauk ini.
Baca juga: Begini Cara Siang Udang Galah, Guna Pisau Atau Gunting Buang Kotoran
Hidangan ini sesuai dijamu untuk seisi keluarga atau apabila tetamu datang ke rumah tanpa dijangka, memang makan bertambah dibuatnya.
Bagi yang ingin mencuba, ikuti resipi dari perkongsian Cik Puan Nurulfidayu Bt Awang ini. Hanya guna 6 bahan saja.

RESIPI UDANG MASAK BERLADA

Bahan-bahan:

Bawang putih 6 ulas
Bawang merah 2 biji
Cili merah 3
Cili hijau 3
Cili padi 5-7 biji – ikut citarasa pedas masing-masing
Tomato 1 biji

Cara-cara memasak:
1. Kisar semua bahan. Kisar boleh, guna chopper pun boleh.
2. Tumis bawang putih, bawang merah, cili padi, cili hidup, tomato. Saya guna chopper jadi cantik kasar-kasar.
3. Masa tumis letak sesudu kecik kunyit dan 2 sudu besar sos tiram.
4. Tumis bila garing, bolehlah masukkan udang. Lepas 5minit atau udang dah masak tutup api.
5. Jangan lupa perasakan dengan garam. Nak wangi boleh tambahkan daun limau purut. Siap!

Udang boleh juga diganti dengan ayam, ikan keli, sotong, daging, atau telur. Jika nak guna ikan, kuah perlu asing untuk elak isi ikan jadi lembik.
Selamat mencuba resipi ini.
Baca juga: Kekal Segar Hingga 6 Bulan, Ini Tip Simpan Udang ‘Fresh’ Macam Baru Naik Dari Laut


Udang Masak Diraja, Penuh Rasa Dan Lemak Lemak Manis, Sedap Sangat!

Udang Masak Diraja merupakan hidangan kegemaran kesemua lapisan umur. Daripada yang kecil sehinggalah yang dewasa, semuanya amat menyukai hidangan ini.
Ia juga mudah untuk disediakan. Disini, kami ada sediakan resipi yang lengkap untuk anda ikuti. Jadi, bolehlah anda sediakan kepada yang tersayang tau!
Baca juga: Resipi Udang Kalio Cara Senang, Bahan-bahan Pun Mudah Nak Dapat
Resipi ini dikongsikan oleh Cik Puan @nadma.sak di laman TikTok dan mendapat banyak tontonan sehingga 1.3 juta tau! Jom kita tengok.

RESIPI UDANG MASAK DIRAJA

Bahan kisar:

1 biji bawang besar*
1 inci lengkuas*
1 inci kunyit hidup*
1 inci halia*
1 biji bawang merah*
4 ulas bawang putih*
7-9 cili api*
1 biji cili merah*
Sedikit air

* Kisar halus ke semua bahan di atas.
Bahan lain:

500g udang – dibersihkan
Minyak masak
3 batang serai – dititik
2 asam keping
Gula
Garam
1 kotak kecil santan
Air secukupnya
Serbuk perasa
Daun kunyit – dihiris halus

Cara-cara memasak:
1. Kisar halus bahan-bahan bertanda * dan ketepikan.
2. Tumis dahulu serai yang sudah dititik sehingga naik bau. Kemudian, masukkan bahan kisar.
3. Tumis sehingga pekat. Selepas itu masukkan gula, garam, asam keping dan udang yang sudah dibersihkan. Gaul sebati.
4. Masukkan santan dan air secukupnya.
5. Masukkan pula serbuk perasa dan daun kunyit. Tutup api apabila isi udang sudah masak sepenuhnya.
6. Siap untuk dihidang!

 @nadma.sak
Memang padu Udang Masak Diraja ni. Tersangat flavourful, lemak2 manis. Sedap sangat. Menu ni memang Nad akan repeat berkali kali ❤ #resepimudah #resepisimple #resepimalaysia #udangmasakdiraja
 ♬ put your head on my shoulder – Anep

Selamat mencuba!
Baca juga: Udang Creamy Tuscan, Resipi Viral Lebih 13K Shares, Sesuai Untuk Menu Keto Diet


Sedapnya Udang Masak Kam Heong, Confirm Habis Licin Suami & Anak Makan!

Udang kalau digoreng begitu saja pun dah sedap. Apatah lagi jika dimasak udang masak kam heong yang mudah dan lazat ini.
Sebelum ni biasa jumpa orang buat ayam masak kam heong je, kali ini jom gantikan ayam dengan menggunakan udang pula.
Dijamin anak-anak dan suami pasti suka! Satu lauk ni pun dah cukup, makan dengan nasi panas-panas. Jom cuba resipi yang dikongsi oleh Ameera di bawah.
Resipi Udang Masak Kam Heong
Bahan-bahan:

Udang
2 ulas bawang putih
1 biji bawang besar
Udang kering segenggam
Rempah kari 1 paket
Air
Daun kari
Kicap manis 1 sudu makan
Sos tiram 1 sudu makan
Sos cili 1 sudu makan
Gula 1 sudu makan
3 biji cili padi

Cara-cara memasaknya:
1. Siang udang sehingga betul-betul bersih, sebab ada celahan udang kalau tak bersih udang akan bau. Bahagian kepala udang juga perlu dicuci bersih. Bahagian tengah potong pakai gunting ye. Tarik hitam jalur tu. (Udang ikut la nak pakai udang apa)

2. Bedakkan udang dengan garam kunyit. Masak sekejap saja, jangan lama. Nanti hilang rasa manis tu nanti.

3. Pakai minyak udang tadi saja. Tumis 2 ulas bawang putih dan bawang besar 1 biji.

4. Kemudian masukkan segenggam udang kering yang sudah direndam dengan air panas dan dicuci bersih. Kemudian tumbuk.

5. Masukkan rempah kari 1 peket. Tumis sehingga pecah minyak.

6. Masukkan air (sukat air guna plastik rempah kari tadi, letak penuh-penuh dalam tu). Tumis sekejap.

7. Taburkan pula daun kari.

8. Masukkan 1 sudu makan kicap manis, sos tiram dan sos cili. Kacau lagi.

9. Campakkan cili padi 3 biji. Kalau suka pedas, lebihkan cili.

10. Masukkan gula.

11. Akhir sekali masukkan udang yang sudah dimasak tadi.

12. Siap untuk dihidangkan, selamat mencuba!

Kredit: Ameera


Viral Di TikTok, Resipi ‘Cloud Bread’ Mudah Disediakan. Sedap!

 PENULIS
myResipi

 KATEGORI
Artikel

 POSTED ON
2020-08-14 11:05:36

Aplikasi TikTok merupakan salah satu media sosial untuk orang ramai mendapatkan hiburan. Banyak input-input yang kita boleh dapatkan dalam bentuk video kreatif termasuklah resipi-resipi ringkas yang dikongsikan dalam aplikasi ini. Baru-baru ini, resipi Roti Awan atau ‘Cloud Bread’ ini mendapat perhatian para pengguna TikTok dan juga netizen dari platform media sosial yang lain. Cara membuatnya yang juga mudah dan senang, menjadikan orang ramai turut ingin mencuba resipi ini. Oleh itu, jom kita ikuti perkongsian resipi Roti Awan daripada Mira Moderno menerusi laman Facebooknya.

Kredit: Mira Moderno

Bahan-bahan:

¼ cawan gula (sukatan terpulang pada citarasa sendiri)
2 sudu kecil tepung jagung
3 biji putih telur

Kredit: Mira Moderno

Cara-cara:

Masukkan telur ke dalam bekas mixer. Kemudian, pukul telur sehingga teksturnya nampak kembang

Kredit: Mira Moderno

Setelah telur kelihatan kembang, masukkan tepung dan gula. Adukkan lagi hingga   semua bahan sebati.

Kredit: Mira Moderno

Kemudia, letakkan pewarna. Untuk ini, terpulang mengikut citarasa sendiri sama ada ingin letakkan pewarna. Saya letakkan warna biru untuk Nampak warna roti lebih cantik. Letakkan hirisan kacang almond sebagai hiasan roti.

Kredit: Mira Moderno

Bakar pada suhu 150 darjah celsius selama 20 minit.

Kredit: Mira Moderno

Siap untuk dimakan! Lihatlah hasilnya, sangat lembut seperti awan kan?

Kredit: Mira Moderno

Kredit: Mira Moderno
Mudah betul cara membuatnya. Tak mengambil masa yang lama pun untuk membuat roti awan viral ini. Selamat mencuba!


Kepada penggemar sate, ini adalah berita baik untuk anda! Viral di Ipoh sebuah restoran yang menjual sate cheese tau. Tapi yang paling bestnya, isi sate itu sendiri besar-besar belaka, memang puas hati la makan sate di restoran itu kan. Chesse nya juga banyak tak kedekut.
Sebuah akaun di Twitter, @MohKeIpoh ada berkongsi menu yang viral di restoran ini. Selain sate, ada juga mereka menyediakan makanan lain seperti Roti Sate Cheese dan Cheezy Tortilla. Confirm meleleh lah air liur tengok makanan di sini.
Viral Sate Cheese Isi Besar-Besar Di Ipoh, Memang Puas Makan:
” Memang premium betul sate ni. Isi besor-besor. Marinate dengan sos rahsia. Memang puas hati makan. Yang suka makan cheese boleh order Sate Cheese. Bukan senang nak jumpa Sate Cheese ni. Moh cuba orang Ipoh! ”

Wow tengok la tu, meleleh cheese dia! Isi pun gebu. Kalau makan panas-panas ni memang layan. Selain itu, kalau korang nak order makanan lain pun boleh tau.
” Selain sate, ada Roti Sate Cheese & Cheezy Tortilla yang kome kena cuba. Isi dia letak ayam/daging sate gabung dengan cheese tu yang buat menarik ”

Semua makanan di sini nampak menarik kan? Jadi kepada orang Ipoh atau kepada anda yang ada plan nak ke Ipoh, jom la singgah restoran ni! Memang confirm berbaloi.

Alamat: Dina Pazta Cafe, Jalan Meru Bestari B7, Bandar Meru Raya, Ipoh, Perak. (Satay Cheese Abg Kay, Vendor di Dina Pazta Cafe)
Waktu Beroperasi: 4 petang – 11 malam
Twitter: @SatayAbangKay
sumber: @MohKeIpoh


Viral Seafood Buffet Dinner Di Hotel Weil Ipoh – Memang Berbaloi

Bila kita merancang untuk makan buffet di hotel, sudah pasti kita nak yang sedap dan berbaloi dengan harga yang kita bayar kan? Haa ada seorang pemilik akaun di Twitter berkongsi tentang pendapatnya selepas makan seafood buffet dinner di sebuah hotel di Ipoh Perak. Kepada pecinta makanan laut, kami rasa ini lah tempat syurga makanan untuk anda!
Viral Seafood Buffet Dinner Di Hotel Weil Ipoh:
Pemilik akaun iaitu Hunain @Hunain_ ada berkongsi tentang buffet di Hotel Weil.
“ Haritu aku try Seafood Buffet Dinner dekat Weil Hotel Ipoh So here what i think,korang yang nak pergi tu elok baca dulu…”

Walapun harganya agak mahal sedikit, tapi jika anda lihat pada makanan yang mereka sediakan, confirm anda dah tak pandang harga tu. Memamgn berbaloi.
” okay first impression wow mahal jugak eh for ipoh rate, then when i look at the menu, looks good and aku pun try ”

Selain itu, Hunain juga ada berkongsi watak utama di buffet itu iaitu salmon mereka.
” This salmon is The Main Character dekat sini i think sedap weyh aku refill benda ni sampai 4 kali ”

” Lepas tu seafood on ice dia fresh , ada unlimited oyster tempat pun selesa”

Yang menariknya di sini, jika anda memesan pasta, mereka akan masak di hadapan anda. Memang sedaplah kan makan makanan yang baru dimasak!
” Kalau mintak Aglio olio memang dia masak depan mata siap ambik udang fresh, the japanse section was also so good ”

” Ohh lupa nak highlights this menu hahaha for me chili crab ni boleh tahan sedap makan dgn nasi goreng bertambah tambah, but diorang ada serve mini bun incase korang taknak makan dengan nasi “

” nak ulas panjang sangat pun tak guna i think it worth it, and korang orang ipoh or anyperson yg menginap nak dekat area sini boleh try owhh lepas tu boleh lepak dekat rooftop Weil Hotel order air memang best tenangkan jiwa “

Seronok kan tengok semua menu seafood yang disediakan di Hotel Weil Ipoh ni kan? Sambil makan makanan yang sedap ni sambil boleh tengok view Ipoh di rooftop hotel pulak, memang layan! Kepada anda yang nak datang buffet ini beroperasi dari pukul 6PM hingga 10.30 PM tau.

Sumber: @Hunain_


Sebuah restoran yang viral baru baru ini di TikTok telah menarik perhatian ramai kerana portion mkananannya yang besar dan semestinyalah sedap! Jika anda peminat makanan laut, anda memang wajib datang dan try makanan di Boleh Seafood Pot di Jalan Alor.
Sebuah akaun di Twitter @Hunain_ juga ada berkongsi pengalamanya buat pertama kali makan di restoran ini.
Viral Tempat Makan Seafood Di Jalan Alor, Memang Terlajak Sedap:
” Datang Jalan Alor and decided to try dekat “Boleh Seafood Pot”sebab banyak kali lalu tiktok so if korang plan nak pergi boleh baca dulu…”

Tengok sahaja cara hidangan mereka, memang penuh satu meja. Makanan laut di sini seperti sotong, tiram, udang, lobster dan lala memang dijamin masih fresh dan isinya juga besar. Confirm berbaloi lah kalau anda makan di sini.
Selain daripada hotpot, anda juga boleh memesan makanan bergoreng seperti baby crab. Dan untuk pilihan menu utama pula, anda boleh memilih sama ada henda makan bersama nasi atau maggi.

Yang bestnya, anda juga boleh memilih level kepedasan mengikut selera anda tau! Kalau anda jenis tahan dengan makanan pedas, boleh lah pilih level tinggi sikit.
” So aku try this menu yang ni untuk 4-5 makan , dan aku add on baby crab and maggie sebab jemu makan nasik. Lepas tu ambik level 2 kuah dia level 2 dia pun dah pedas weyh ”

“ For taste wise memang kena dengan tekak aku, makan dgn maggie memang best rasa macam makan kerabu tapi dengan penuh seafood. ”
” Untuk try for the first time aku rasa best je..and korang boleh je order set yg kecik sikit tk sampai 100 pun ada ”

” Ramai tanya rating aku, for me aku rasa just oke nak puji melambung pun tak nak kata teruk pun tak but kalau try rasa okay and best je sebenarnya 7.5/10 “
Haa, nampak menarik kan restoran ni? Kalau tak menarik takdelah restoran ini viral kan. Jadi kepada anda yang nak try makan di Boleh Seafood Pot ni, anda digalakkan untuk datang awal kerana takut ramai pula.
Selamat mencuba semua!

Alamat: 69, Jln Alor, Bukit Bintang, 50200 Kuala Lumpur, Wilayah Persekutuan Kuala Lumpur
Waktu Beroperasi: Setiap Hari (3PM- 12AM)
Sumber: @Hunain_


Ingin Menikmati Daging Wagyu Dengan Kos Yang Rendah? Jom Cuba Resepi Ini!

Menu daging wagyu merupakan salah satu hidangan yang paling digemari terutamnya buat peminat daging lembu. Tetapi untuk menikmati daging wagyu ianya menelan kos yang agak tinggi. Jadi kalau korang teringin nak merasai kesedapan daging wagyu bolehlah cuba sendiri di rumah. Jom ikuti resepi Wagyu Salpicao yang dikongsikan oleh Nisa Liyana  di Facebook. Resepi yang mudah, jimat dan sangat sedap.
PENULISMyResipi
MASAKANNusantara
TAHAP KESUKARANMedium
Resepi Wagyu SalpicaoMenu daging wagyu merupakan salah satu hidangan yang paling digemari terutamnya buat peminat daging lembu. Tetapi untuk menikmati daging wagyu ianya menelan kos yang agak tinggi. Jadi kalau korang teringin nak merasai kesedapan daging wagyu bolehlah cuba sendiri di rumah. Jom ikuti resepi Wagyu Salpicao yang dikongsikan oleh Nisa Liyana di Facebook. Resepi yang mudah, jimat dan sangat sedap.

Kredit: Nisa Liyana
BAHAN-BAHAN
Daging wagyu (200g) – yakiniku cut *

Kicap 2 sudu besar *

Sos tiram 1 sudu besar *

Bawang putih cincang (3-4 ulas) *

Olive oil – 2 sudu besar *

Worcestershire sauce (optional) *

Lada dan garam secukupnya *

Cendawan butang

Cili api

Bawang putih hiris halus dan goreng garing.

Kredit: Nisa Liyana
CARA PENYEDIAAN
Satukan bahan-bahan bertanda * dalam bekas dan perap lebih kurang 30 minit ke 1 jam.

Panaskan kuali, letak sedikit olive oil. Tumis perapan daging tadi, masukkan cendawan dan hirisan cili. Masak dalam 4 ke 5 minit. Siap

Hidangkan dan tabur hirisan bawang putih goreng. Makan dengan nasi putih panas-panas.

Kredit: Nisa Liyana
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Wagyu Skewer Viral Lot 10 Bukit Bintang, Ramai ‘Review’ Sedap & Cair Di Mulut!

Dalam beberapa hari ini, telah viral post berkenaan satu kedai menjual Wagyu Skewer di laman sosial. Semua review sedap, cair di mulut bila gigit katanya.
Untuk korang nak elak sesak, boleh pergi waktu weekday. Baru tak kena beratur panjang. Nak tahu selanjutnya? Jom baca perkongsian oleh Mumbling Cici di bawah.

Wagyu Skewer Don Don Donki
Hari tu nampak orang post pasal Wagyu Skewer di Twitter. Semua cakap sedap, melt in mouth gitu. Apa lagi, haruslah mencuba.
Lot 10 ni ada 2 entrance. Korang kena ke entrance Don Don Donki. Masa kami sampai tu ada la beberapa orang. Korang kena bayar dulu dan akan dapat nombor giliran. I dapat nombor 31. Nak bawa balik untuk Mak dan Ocin.

Masa ni katanya size SMALL dah habis. Yang ada LARGE saja.
Harga Size Large
1 pcs- RM15.80
2 pcs- RM29.80
Gitulah, jimatlah sikit. Boleh buat bayar parking wakakaa. I ambil 4 pcs, jadi total RM59.60.
Selain dari Wagyu Skewer, ada juga menu lain seperti Menchi-Kastsu (RM7.90). Menyesal pulak tak beli ni. Teringat ingat hahaha. . Kalau korang nak air pun ada.

My friend yang beratur weekend cakap, que agak panjang. Tapi cepat. Ha yang I pergi ni dalam beberapa orang juga. Memang cepat pantas ye dia buat kerja. Nanti dah siap akan panggil nombor.
Panas panas baru sedap. Memang betul melt in mouth gitu. Tapi kalau nak makan sampaj kenyang, kenalah beli banyak sikit. Sobs.

Bawa balik rumah dah agak sejuk dah. Tapi Mak suka. Katanya lembut. Si Abang rasa sikit pun dia mintak lagi. Aduh nanti Mommy beli lagi ye.
Kalau korang teringin, bolehlah singgah di Don Don Donki Lot 10. Ada Halal Cert ye.
Sumber: Mumbling Cici